Vesti online / Vesti / Svet / Vašington post: Kako Evropska unija izdaje Zapadni Balkan\nEvropska unija je na pragu velike krize ukorenjene u nekompetentnosti briselskog establišmenta, piše Vašington post i dodaje da je to priča o "gordosti i izdaji, neprekidnim obećanjima i kukavičluku", priča o "trijumfu nedostatka volje".\nU predvečerje početka evropskih izbora, ovaj američki dnevnik u autorskom tekstu Jasmina Mujanovića, poznavaoca prilika na jugoistoku Balkana, podseća da je u proteklih 16 godina, Brisel obećavao zemljama Zapadnog Balkana, najranjivijem regionu i najnestabilnijem regionu, da je "budućnost Balkana u Evropskoj uniji".\nProšle godine, međutim, Brisel je oštro zaokrenuo svoju politiku i sasvim je ugasio ideju daljeg proširenja.\n- Ako Zapadni Balkan izmakne evroatlantskoj zajednici, evropski lideri će morati da krive samo sebe. Potpuno izneverene zbog neispunjenog obećanja o integraciji, balkanske zemlje će brzo postati očajne, ali i opasne - posebno za samu EU - navodi list.\nUkazuje se istovremeno da još nije kasno da EU preokrene svoj kurs.\nEU bi, tumači se, morala formalno da započne pregovore o članstvu sa Severnom Makedonijom i Albanijom i barem da dodeli status kandidata Bosni i Hercegovini.\n"To će na trenutak stabilizovati brod, a zadatak koji sledi je stvaranje održivog, dugoročnog plana za region koji će podrazumevati ne samo verodostojnu predanost liberalno-demokratskim normama i praksama, nego i teško odvraćanje od takvih kao što je Rusija", navodi se.\nJednostavno reći "ne" zemljama Zapadnog Bakana moglo bi se protumatičiti i kao igranje sa tradicionalnim biračkim telom, ali to nije strategija već samo odložena kriza, konstatuje autor.\nIako je EU 2018. godine nevoljno iznela ideju o 2025. godini kao najranijem datumu za proširenje, Makron je bio eksplicitan: neće biti proširenja, bar ne u predvidivoj budućnosti, a čak i u Berlinu koji važi za najotvorenijeg igrača za pitanje proširenja, ta ideja je postala "poltički otrovna".\nU analizi se podseća da je s približavanjem izbora za Evropski parlament proširenje nestalo s dnevnog reda i da nikoga više nisu zanimale preostale države regiona koje nisu članice EU - Bosna i Hercegovina, Crna Gora, Srbija, Kosovo*, Severna Makedonija i Albanija.\nA obećanje "evropske perspektive" bilo je sastavni deo briselske strategije za zadržavanje Zapadnog Balkana na putu političkih i ekonomskih reformi i za zaustavljanje Rusije, Kine, Turske ..., kao političkih rivala.\nKonstatuje se da ovaj potez nije mogao doći u gorem trenutku s obzirom na to da su Skoplje i Atina tek u januaru ove godine okonačali svoj skoro tri decenije dug spor oko "pitanja makedonskog imena".\nPodsećajući na privilegiju integrisanja u člastvo zemalja bivških članica Varšavskog pakta, ukazuje se da zemlje Zapadnog Balkana nisu isto što i zemlje Istočne Evrope, čije članstvo u EU je bio presedan.\nDok je Istočna Evropa proživljavala decenije autoritarnih režima, jugoistok kontineta je decenjama bio pod vladavinom jednopartijskih režima, a potom je usledio niz regionalnih i unutrašnjih sukoba koji su doveli do gubitka oko 150.000 ljudi između 1991. i 2001.\nUkratko, zaključak je, svrstavanje država i promocija demokratije na Zapadnom Balkanu bilo je osetljivo i održivo, a ono što je region dobio umesto toga bio je model pristupanja EU: tehnički strog, ali politički neefikasan program.\nSVET Dojče vele: Osetan zamor uoči sutrašnjeg samita\nSVET EU i Zapadni Balkan partneri u odbrani


Obeleženo 15 godina uspešnog poslovanja “Henkel Srbije” – Kruševac PRESS\nAutor S. Milenković\t Poslednje ažuriranje 12.12.2017.\nKompanija „Henkel“ je konferencijom za novinare obeležila 15 godina uspešnog poslovanja u Srbiji.\nSaradnja „Henkela“ i “Merime” je započela još 1970.godine a 2002. godine nemačka kompanija je postala vlasnik kruševačke fabrike.\ndirektor fabrike “Henkel\nSrbija” u Kruševcu\n–Fabrika „Henkel“ u Kruševcu proizvodi svetski poznate brendove deterdženta i kućne hemije ali i veoma važne i popularne brendove kao što su „Merix“ i „Mer“. Privatizacija „Merime“ se i dalje smatra jednom od najuspešnijih privatizacija u Srbiji a kompanija je realizovala brojne projekte modernizacije i unapređenja proizvodne tehnologije investiranjem više od 200 miliona evra u poslednjih 15 godina. Prateći našu strategiju održivosti kontinuirano smanjujemo ekološki otisak na životnu sredinu. Veliko mi je zadovoljstvo što ćemo u 2018.godini investirati 25 miliona evra u proširenje kapaciteta i izaći na tržište sa novom proizvodnom tehnologijom. – izjavio je Dušan Antonijević, direktor fabrike „Henkel Srbija“ u Kruševcu.\n„Henkel“ u Kruševcu ima četiri fabrike u kojima se proizvode tečni i praškasti deterdženti i toaletni osveživači, kao i jedan regionalni magacin. Na 19 proizvodnih linija proizvodi se 110.000 tona 575 različitih proizvoda od čega se 60% izvozi.\n–Za 15 godina smanjena je potrošnja energije za 41% a upotreba vode za 94% što je izuzetno dostignuće imajući u vidu povećanje proizvodnje. Ova fabrika prva u Srbiji poseduje sertifikate ISO 50001 i Leed Gold. – dodao je Antojević podsećajući da su volonteri iz „Henkela“ učestvovali u 60 projekata u Kruševcu, radeći na poboljšanju uslova u vrtićima i školama, čija je vrednost 194.000 evra.\n–Danas izvozimo naše brendove u više od 35 zemalja širom sveta. Treća faza proširenja skladišta je gotova, od januara 2018.godine počinje sa radom potpuno modernizovano skladište, koje će se prostirati na 20.000 kvadrata i imaće 15 rampi za kamione. – objasnio je Igor Erić, direktor logistike „Henkel Srbija“ u Kruševcu.\nAleksandar kaže 2 godine ranije\n“Uspešno poslovanje” ili Uspešna pljačka?!\nMerima, jedna od najstarijih srpski fabrika je opljačkana i uništena, da bi tu došao švapski Henkel. Henkel nije srpski i nema šta da traži u Srbiji!


Kineski premijer započeo zvaničnu posetu Filipinima china radio international\nKineski premijer započeo zvaničnu posetu Filipinima\n2017-11-13 10:39:50 cri\nNa poziv predsedavajućeg ASEAN-a i filipinskog predsednika Rodriga Duterta, kineski premijer Li Kećijang je juče posle podne stigao u Manilu kako bi prisustvovao 20. liderskom sastanku Kine – ASEAN (10+1), 20. liderskom sastanku ASEAN-a i Kine, Japana i Južne Koreje (10+3) i 12. samitu istočne Azije. Li će nakon sastanka otpočeti zvaničnu posetu Filipinima.\nPremijera su na aerodromu dočekali filipinski ministar spoljnih poslova Alan Peter Kajetano, drugi filipinski funkcioneri, kineski ambasador na Filipinima Džao Đijenhua i kineski ambasador pri ASEAN-u Sju Bu.\nLi Kećijang je izjavio da se ove godine obeležavaju 50. godišnjica osnivanja ASEAN-a i 20. godišnjica saradnje 10+3. Zadržavanje stabilnosti, saradnje i razvoja u ovom području dodaje stabilnu snagu za kompleksnu svetsku situaciju. Kina želi da, sa svim povezanim stranama, na novom početku ASEAN-a, planira budućnost i jača saradnju.\nLi je ukazao da su trenutno kinesko-filipinski odnosi zdravi i stabilni, što je u skladu sa zajedničkim interesima i očekivanjima dveju zemalja i naroda.\n„Želim da sa filipinskim liderima jačam prijateljstvo, razmenim mišljenje i produbljujem saradnju," rekao je Li.


Izveštaj o mučenjima CIA povećaće bezbednosne rizike\n► Izveštaj o mučenjima CIA povećaće bezbednosne rizike\nAmeričke ambasade se pripremaju za povećane bezbednosne rizike povodom sutrašnjeg objavljivanja dugo očekivanog izveštaja o surovim tehnikama ispitivanja, koje je primenjivala CIA objavila je danas Bela kuća.\nPortparol Bele kuće Džoš Ernest ističe kako administracija SAD "snažno podržava" objavljivanje izveštaja Obaveštajnog komiteta Senata, koji se očekuje već mesecima, prenosi AP.\nProšle nedelje je, međutim, američki državni sekretar Džon Keri apelovao na pomenuti komitet da ima u vidu "tajming" objavljivanja izveštaja, u kojem bi prvi put bili izneseni podaci o mučenjima pritvorenih pripadnika Al-Kaide, koji su nakon terorističkih napada 11. septembra 2001. držani na tajnim punktovima u Evropi i Aziji.\nU jučerašnjem intervjuu za CNN, bivši američki predsednik Džordž Buš je ustao u odbranu agenata CIA, istakavši da su tzv. "unapređene tehnike ispitivanja" (naziv za mučenja) obavljali američki "patrioti", prenosi Raša tudej.\n"Srećni smo što imamo muškarce i žene koji teško rade u CIA nama u korist. To su patriote i bez obzira šta će reći izveštaj, ukoliko umanji njihov doprinos našoj zemlji to će biti veliki promašaj", istakao je Buš.\ndžordž buš /\nEkstremisti u Maliju ubili 24 vojnika\nVojska Malija je saopštila da su 24 vojnika ubijena u najnovijem napadu ekstremista u vreme sve veće zabrinutosti da region Sahel postaje utočište za borce povezane s Islamskom državom i...\nBivši visoki zvaničnik Službe državne bezbednosti (SDB) Srbije Vlado Dragićević izjavio je danas pred haškim sudom da nekadašnji šef te službe Jovica Stanišić "nije bio agent...\nBivši ambasador Velike Britanije u Srbiji ser Ajvor Roberts (Ivor) potvrdio je danas pred međunarodnim sudom u Hagu da je nekadašnji šef Službe državne bezbednosti (SDB) Srbije Jovica...


Denver bolji od Jute, Kingsi slavili protiv Klipersa – NovostiDana.rs\nDenver bolji od Jute, Kingsi slavili protiv Klipersa\nKošarkaši Denvera pobedili su prošle noći na svom terenu ekipu Jute sa 106:100 zahvaljujući sjajnoj seriji od 27:1.\nJuta je četiri minuta pre kraja treće četvrtine vodila sa 70:61, ali je tada usledila serija Nagetsa. Prvo su sa 15:0 „zatvorili“ tu deonicu, da bi se serija nastavila i u poslednjoj četvrtini i završila sa 27:1, odnosno sa nedostižnih 17 poena prednosti na kontu domaćeg tima.\nDenver je do 33. pobede u sezoni vodio Nikola Jokić koji je postigao 28 poena, od čega šest u poslednja dva minuta meča, a dodao je i deset asistencija.\nSrpskog košarkaša najbolje su pratili Vil Barton sa 18 poena i Džeremi Grent sa 15 poena.\nU ekipi Jute, koja sada ima skor 32/16, najbolji je bio Džordan Klarkson sa 37 poena, Rudi Gober je dodao 21 uz 11 skokova, dok je Bojan Bogdanović ubacio 18 poena.\nKošarkaši Sakramenta pobedili su u gostima Los Andjeles Kliperse sa 124:103.\nDearon Foks je sa 34 poena bio najefikasniji u redovima Kingsa, Badi Hild je dodao 19, a Kori Džozefs 16 poena.\nBogdan Bogdanović je za 25 minuta na terenu postigao 15 poena uz šest skokova i tri asistencije, dok je Nemanja Bjelica za četiri minuta manje u igri upisao devet poena, osam skokova i jednu asistenciju.\nKingsi su na ovom meču ubacili čak 21 trojku, što je njihov rekord od početka sezone.\nNa drugoj strani najefikasniji je bio Lu Vilijams sa 22 poena, dok je Montrezl Herel ubacio poen manje.\nKošarkaši Toronta su upisali deveti trijumf u nizu pošto su slavili protiv Klivlenda sa 115:109.\nSerž Ibaka je bio najefikasniji u pobedničkom timu sa 26 poena, dok je Kajl Lauri postigao 23. U ekipi Klivlenda najbolji su bili Kolin Sekston i Kevin Lav sa 23 poena.\nTre Jang je sa 39 poena predvodio Atlantu do pobede protiv Filadelfije od 127:117. Jang je upisao i 18 asistencija i šest skokova u 13. pobedi Houksa od početka sezone.\nBoston je slavio protiv Golden stejta sa 119:104 za petu pobedu u poslednjih šest utakmica, a jedan od najzaslužnijih za to bio je Gordon Hejvord koji je ubacio 25 poena.\nKošarkaši Vašingtona su na svom terenu nadigrali Šarlot sa 121:107 predvodjeni Bredlijem Bilom koji je postigao 34 poena.\nVašington je upisao 16. pobedu od početka sezone, dok Šarlot nakon devetog poraza u poslednjih deset utakmica ima skor 16/32.


08.05.2013. / 12:09\nDirektori poreskih uprava RS i FBiH za CAPITAL objašnjavaju zašto je razmjena poreskih podataka bitna, te zašto to još nisu uradili\nBANJALUKA, SARAJEVO, Stand baj aranžmanom sa MMF-om obavezuje Upravu za indirektno oporezivanje BiH, te poreske uprave Republike Srpske i Federacije BiH da do 31. maja ove godine uspostave sistem razmjene službenih podataka o poreskim obveznicima.\nIako je kraj maj definisan kao krajnji rok za uspostavu sistema razmjene poreskih podataka nadležni u BiH, RS i FBiH, sa kojima je CAPITAL razgovarao, još nemaju konkretnu informaciju da li će i kada će ispuniti ovu vrlo jasnu obavezu iz Stand baj aranžamana sa MMF-om ali i iz Sporazuma o stabilizaciji i pridruživanju EU.\nRazlog za to nije što odgovorni u ovim institucijama nemaju stav o ovom pitanju, već isključivo zbog toga što su državni službenici, posebno u RS, zahvaljujući spajanju Međunarodnog praznika rada, pravoslavnog Uskrsa i Dana pobjede nad fašizmom odlučili da praznuju skoro deset dana.\nTako će se ovo pitanje pred ministrom finansija RS Zoranom Tegeltijom, rekli su nam u njegovom Kabinetu, naći tek naredne sedmice kada se vrati na posao, iako je ministarstvo ključno u davanju saglasnosti za postizanje ovog dogovora između RS i FBiH .\nRazmjena poreskih podataka treba da olakša utvrđivanje poreskih obaveza i spriječiti zloupotrebe pravnih i fizičkih lica koja posluju u RS i FBiH ili Distriktu Brčko.\nVidović: Potpisaćemo sporazum\nU razgovoru za CAPITAL direktorica Poreske uprave RS Zora Vidović je istakla da je Ministartsvo finansija RS ključno za vođenje ovih pregovora, ali smatra da će prijedlog vjerovatno do kraja maja biti usvojen i potpisan na način koji odgovara Republici Srpskoj.\n“Imamo prijedlog pred sobom, ali ćemo nakon praznika sjesti i dogovoriti sve pojedinosti. Ministarstvo je ključno u ovom procesu definisanja sistema razmjene službenih podataka između entitetskih poreskih uprava, ali mislim da se prijedlog saradnje iz RS neče značajno ili skoro nikako razlikovati od prijedloga kolega iz Federacije”, kaže Vidović, te poručuje kako će konkretnije informacije javnosti biti dostupne nakon praznika.\nOdjeljenje za makroekonomsku analizu UIO BiH u svom poslednjem izvještaju upozorilo je na obavezu uspostavljanja službene saradnje između poreskih uprava BiH, ocjenjujući razumljivim zahtjev MMF-a naročito imajući u vidu decentralizovani fiskalni ustroj BiH u kojem entiteti i Distrikt imaju isključive nadležnosti za direktne poreze, dok su na nivo BiH prenesene nadležnosti za indirektne poreze.\nSadašnji sistem podstiče zloupotrebe\n“U tako fragmentisanom poreskom sistemu u jednoj državi, koja predstavlja jedinstveni ekonomski prostor, moguće su različite poreske zloupotrebe od obveznika koje rezultuju sivom ekonomijom. U situaciji kada nema razmjene podataka između poreskih uprava obveznik indirektnih poreza može, na primjer u svrhu PDV-a, da prijavi drugačiji promet od onoga koji je prijavio kao obveznik direktnih poreza. Ili, obveznik direktnih poreza čiji godišnji promet prelazi prag za registraciju PDV-a može ostati izvan sistema PDV-a ukoliko UIO BiH nema saznanja o tome. I u području direktnih poreza mogu se desiti zloupotrebe ukoliko pravna ili fizička osoba posluje ili ostvaruje dohodak i u drugom entitetu ili Brčko Distriktu”, navedeno je u izvještaju OMA-u.\nZahtjev MMF-a za uspostavom službene razmjene podataka između poreskih uprava je na liniji globalnog procesa transparentnosti u području oporezivanja koji, pod okriljem Vijeća Europe i OECD-a, promoviše razmjenu podataka o poreskim obveznicima i transakcijama u cilju eliminacije ili sprečavanja novog globalnog fenomena – dvostrukog neoporezivanja.\nKovačević: Sve je na entitetima\nPortparol Uprave za indirektno oporezivanje BiH Ratko Kovačević rekao je za CAPITAL da UIO potpuno podržava potpisivanje takvog memoranduma. Međutim, UIO očekuje da prvi korak urade entitetske poreske administracije jer su one nadležne za prikupljanje direktnih poreza.\n“S obzirom da su entitetske poreske administracije potpuno kompatibilne po osnovu vrste poreza koje sakupljaju, puno je lakše definisati i set podataka koji bi se razmjenjivao na nivou entitetskih poreskih administracija. Tek po postizanju dogovora o definisanom setu podataka koje bi razmjenjivale i eventualnom početku funkcionisanja istog, moglo bi se ići u proširenje tog memoranduma uvođenjem dodatnih setova podataka koje bi razmijenjivale entitetske poreske uprave sa Upravom za indirektno oporezivanje BiH”, poručuje Kovačević.\nSaradnju i razmjenu podataka o evidenciji poreskih obveznika među entiteskim poreskim upravama podržavaju Ministarstvo finansija FBiH i Poreska uprava Federacije BiH.\nArifović: Razmjena podataka neophodna\nDirektor Poreske uprave FBiH Midhat Arifović poručio je za CAPITAL kako je od izuzetne važnosti potpisivanje memoranduma za razmjenu podataka o direktnim porezima i doprinosima kojima raspolažu poreske uprave. Za Arifovića „najbolje bi bilo da se formira jedinstvena poreska administracija na nivou BiH, te da se donesu jedinstveni državni zakoni kao što je to slučaj u svim državama u Evropi i svijetu“.\nPo njegovom mišljenju, razmjena ovih podataka za Poresku upravu Federacije BiH je mnogo značajnija od razmjene podataka o PDV- obveznicima.\n“Mi smo i do sada na osnovu pojedinačnih zahtjeva Poreske uprave RS, Poreske uprave Brčko distrikta i UIO BiH dostavljala tražene podatke o poreskim obveznicima. Međutim, potpisivanjem Memoranduma u sklopu stend by aranžamana sa MMF-om uspostaviće se sistem redovne razmjene podataka. Imamo više od 120.000 registrovanih poreskih obveznika, pravnih lica i fizičkih lica preduzetnika, a više od 450.000 građana su u skladu sa Zakonom o porezu na dohodak obveznici poreza na dohodak”, dodaje Arifović.\nU okviru globalne inicijative Vijeća Evrope i OECD-a 43 države su pristupile Konvenciji o uzajamnoj službenoj saradnji u porezima, dok je čak 120 država uključeno u multilateralni Globalni forum transparentnosti i razmjeni podataka u području poreza. Takođe, Sporazum o stabilizaciji i pridruživanju EU obavezuju BiH da se uključi u sistem razmjene podataka iz područja oporezivanja koji je uspostavljen od strane OECD-a.\nTagovi: midhat arifovicmmfporeska uprava rsporezna uprava fbihratko kovacevictopuio bihvaznozora vidovic\n19.10.2012 | 15:03\n21.08.2012 | 9:29\nKomentari na članak: Poreske uprave RS i FBiH nisu ispunile jednu od ključnih obaveza MMF-a\npuka 59 - UMANJENJE\n08.05.2013 u 15:40\nPENZIONERI – UMIROVLJENICI VETERANI 317 SBBR PREDLAŽU PREMIJERIMA RS- FBIH DA IM PLATE SMANJE 55 POSTO RADI NE ISPUNJAVANJA ARANŽMANA MMF-a .


Milorad Dodik: “Nama je RS sinonim za slobodu, a Srbija za život” - Narod.ba\nMilorad Dodik: “Nama je RS sinonim za slobodu, a Srbija za život”\nPredsjednica bh. entiteta RS Željka Cvijanović i predsjedavajući Predsjedištva BiH Milorad Dodik u Beogradu sa predsjednikom Srbije Aleksandrom Vučićem obilježavaju Badnji dan, kojim se najavljuje najradosniji hrišćanski praznik Božić. Na pres konferenciji, Dodik je govorio i o odnosu BiH i Srbije. “Želimo u BiH da izgradimo ustavnu poziciju srpskog naroda i RS. Nama je Republika […]\nPredsjednica bh. entiteta RS Željka Cvijanović i predsjedavajući Predsjedištva BiH Milorad Dodik u Beogradu sa predsjednikom Srbije Aleksandrom Vučićem obilježavaju Badnji dan, kojim se najavljuje najradosniji hrišćanski praznik Božić.\nNa pres konferenciji, Dodik je govorio i o odnosu BiH i Srbije.\n“Želimo u BiH da izgradimo ustavnu poziciju srpskog naroda i RS. Nama je Republika Srpska sinonim za slobodu srpskog naroda, a Srbija sinonim za naš život. Želimo da legalizujemo taj pristup jer ne vrijeđa nikog, kao što ja ne smatram da je problem da Bošnjaci iskažu svoje interese koje ne vrijeđaju druge“, kazao je Dodik.\nGovorio je i o očuvanju institucije Pravoslavne crkve.\n“Sarajevo je uzurpiralo imovinu Pravoslavne crkve u centru Sarajeva. Već 15 godina pokušavamo uz njihovo obećanje, ništa nismo uspjeli uraditi“, kazao je.


Vučić: Plan Albanaca vodi do sukoba\nNovosti\t21.04.2017 07:38\nBeograd očekuje da se EU odredi prema pretnjama iz Tirane i Prištine, a srpski premijer upozorava. Vučić: Da pomenem ujedinjenje Srba, visio bih u Briselu\nIZJAVE o ujedinjenju Albanije i Kosova ostaju samo u domenu želja i svima je jasno da se to neće dogoditi. Jedino molim Evropsku uniju da daje jasne sudove o onom šta se oko nas dešava, jer da sam ja izjavio da očekujem ujedinjenje celokupnog srpskog naroda svuda na Zapadnom Balkanu, okačili bi me u Briselu umesto neke od onih zastava koje tamo stoje.\nOvako je u četvrtak premijer i izabrani predsednik Aleksandar Vučić prokomentarisao izjavu albanskog premijera Edija Rame da postoji opcija ujedinjenja Kosova i Albanije ukoliko EU zatvori vrata za Zapadni Balkan i identičnu poruku koja se ubrzo zatim čula od Hašima Tačija.\nPredsednik Vlade ocenio je da nema dileme da je ovde reč o pretnjama:\n- Ne možete da ostvarite ujedinjenje svih Alabanaca bez sukoba sa nekoliko država u regionu. Nije samo Srbija u pitanju, nego i Makedonija i bar još jedna ili dve države.\nVučić nije krio razočaranje što se retorika političkih predstavnika Albanaca gotovo toleriše u Briselu. Jer, kako je ocenio, "neki izgovaraju šta hoće, a odgovor EU nažalost je gotovo nemušt":\n- Molim ih da jasno stave do znanja šta je poželjna politika a šta ne. Mi nećemo da menjamo svoje ponašanje ni da pozivamo na razjedinjavanje i ujedinjavanje, već na rad i odgovornost, sukobe nećemo.\nKada se na planove o ujedinjenju Albanaca doda i konstantno pominjanje tužbe za genocid, Vučić je zaključio da je u takvim okolnostima teško pričati o prijateljstvu i da sve to ne doprinosi stvaranju atmosfere saradnje i rada na zajedničkim projektima. Zbog toga je apelovao na političke predstavnike Albanaca da sa takvom retorikom ne izlaze u javnost. Uprkos svemu, potvrdio je da je Srbija uvek spremna za nastavak razgovora i da ne razmišlja o prekidu dijaloga u Briselu.\nDa je posle zapaljivih reči iz Tirane i Prištine, loptica u dvorištu Brisela, u četvrtak je poručio i ministar rada Aleksandar Vulin. Po njegovom shvatanju, Priština i Tirana otvoreno su rekle da im je cilj "Velika Albanija", a tako nešto, ocenjuje on, može se sprovesti samo velikim balkanskim ratom.


Klopajmo na ulici: Prag – sem piva, živelo meso! - WANNABE MAGAZINE\nZa vreme Habsburške vladavine, koje je traja skoro četiri veka, došlo je do mešavine češke i austrijske kuhinje, pa su se autentični češki ukusi izgubili, ali i prisvojili jela poput langoše prženog testa nalik pici sa paradajz sosom i kačkavaljem, koje originalno potiče iz Mađarske. Iz Slovačke, sa kojom su delili istoriju, preuzeli su haluski, ukusne parčiće testa, koji se jedu sa kiselim kupusom i kremastim ovčijim sirom. Verovatno niste mislili da imaju ijedan njima svojstven sir, ali ne možete otići, a da niste probali pivní sýr sa svežim crnim lukom i majonezom. Još jedan stari sir, koji potiče iz XV veka, olomoucké syrečky veoma snažnog ukusa, koji se pravi u omalenom gradu Loštice, sastavni je deo bramobraky, palačinki od krompira.\nKako su Francuzi prilagodili svoje sireve vinima, tako su i Česi izmisliti svoje


Slano testo - evo čemu služi i šta sve možete da napravite ~ Kreativna Truba\nSlano testo – evo čemu služi i šta sve možete da napravite\nNema komentara 20. januara 2015.\nU novom postu imaćete prilike da pročitate o jednom interesantnom kreativnom poduhvatu. Naime, u pauzi od dekupaža, oprobala sam se malo i u „kuhinji“ – u pitanju je slano testo, od kojeg možete da pravite razne figurice, koje mogu da imaju primenu u vašem svakodnevnom životu\nZajedno sa drugaricom Katarinom (bez koje ne znam kako bih živela, a kamoli napravila ove dragunlije:)), uspele smo da napravimo slano testo, koje nam je dalje poslužilo za ukrase, a meni uglavnom za nakit.\nZa ovaj poduhvat biće vam potrebno:\nRazni oblici kojima ćete da oblikujete testo kada ga umesite\nUzmete prvo posudu u koju ćete mešati sve ovo, sipajte jednu šolju mlevene soli, jednu šolju brašna. U drugu činiju sipajte manje od jedne šolje vode.\nPolako sipajte dve kašičice lepka za tapete (lepak se koristi kako bi smesa bila čvršća).\nKada voda počne da se zgrušava, onda je polako dodajte u onu prvu činiju gde se sipali so i brašno i rukama krenite da mesite.\nKada umesite testo, ostavite ga da odstoji petnaestak, dvadeset minuta.\nNakon toga, služeći se oklagijom, istanjite testo, i to da bude potpuno jednake debljine.\nNakon toga dolazi zabavniji deo – pokupite predmete okruglo, pravougaonog oblika, eksere, štrafove, sve čime biste ukrasili vaše „testo“.\nJoš jedna napomena, ukoliko planirate da recimo od testa napravite ogrlicu ili neki viseći ukras, pre samog sušenja u rerni obavezno napravite rupicu.\nTesto bi trebalo da se suši tri dana, i nakon toga ga sušite oko sat vremena u rerni na 100 stepeni (možda će biti potrebno i više od sat vremena, ali proveravajte u kojem je stanju testo, kada očvrsne, onda možete da ga izvadite iz rerne).\nFigurice su sada spremne za ukrašavanje, bojenje…pa vi dok osmišljate šta biste mogli da napravite od slanog testa, pogledajte naše ukrase\nDIYdo it yourselfHandmaderucni radslano testoukras\nPletenje bez igala? Da, moguće je, pogledajte i kako\nEvo šta sve možete da uradite sa starim diskovima (FOTO)\nNovogodišnji ukras – napravite ga za 10 minuta


Počinje izrada Plana upravljanja otpadom Republike Srpske - Privredna štampa\nPovodom zvaničnog početka izrade Plana upravljanja otpadom Republike Srpske, Srebrenka Golić, ministar za prostorno uređenje, građevinarstvo i ekologiju otvorila je jučerašnji skup u Banja Luci.\nSredstva za izradu ovog plana obezbijedila je Švedska agencija za razvoj i saradnju – SIDA, a Plan upravljanja otpadom radiće Regionalni centar za životnu sredinu, rekla je Golić i podsjetila da je Narodna skupština Republike Srpske sredinom 2017. usvojila Strategiju upravljanja otpadom u Srpskoj za period od prošle do 2026. dokumenta koji određuje smjernice rješavanja zbrinjavanja otpada i predstavlja prekretnicu u dosadašnjem pristupu upravljanju otpadom.\nRekla je i da očekuje da Plan upravljanja definitivno razradi modele i najbolje lokacije za zbrinjavanje otpada, s obzirom na relevantne faktore – broj stanovnika, količine i vrste proizvedenog otpada, poštujući načela upravljanja otpadom, a prije svega načelo izbora najpogodnije opcije za životnu sredinu i načelo blizine i zajedničkog pristupa upravljanju otpadom.\nPrema njenim riječima, u saradnji sa Regionalnim centrom za životnu sredinu biti urađena i Strategija zaštite životne sredine Republike Srpske, koja će se sastojati iz strategije zaštite vazduha i strategije zaštite prirode i u koju će biti inkorporirana strategija upravljanja otpadom.\nNaglasila je da će prilikom izrade strateških dokumenata biti dosljedno poštovane ustavne nadležnosti, te da će u skladu sa dogovorenim mehanizmom koordinacije ovi dokumenti biti sastavni dijelovi Strategije BiH, kao kontakt tačke prema EU.\nDirektor Federalne uprave za inspekcijske poslove Anis Ajdinović izjavio je da se inspekcijski nadzori u okviru sprečavanja sive ekonomije…\n„Jahorina ekonomski forum 2018“ održat će se 3. i 4. maja ove godine na Jahorini, u hotelu Termag. Udruženje ekonomista…


Predstavništvo Privredne komore Srbije u Izraelu počelo sa radom - CorD Magazine Predstavništvo Privredne komore Srbije u Izraelu počelo sa radom - CorD Magazine\nPredstavništvo Privredne komore Srbije (PKS) počelo je sa radom ovog meseca u Izraelu kao sedmo predstavništvo PKS u svetu što je još jedan u nizu koraka u osnažavanju prisustva srpske privrede na globalno važnim tržištima.\nGlavni zadatak Predstavništva će biti da ojača veze između privrede, trgovine i nauke Srbije i Izraela, tehnološki visoko razvijene zemlje, kao i da podstakne rad zajedničkih odbora u nastojanju sticanja uslova za sporazum o slobodnoj trgovini.\nInteresovanje za saradnju dve privrede se ogleda u gotovo svim privrednim granama, sa naglaskom na IKT sektor, start-ap konsalting, zdravstvo, poljoprivredu i prehrambenu industriju. Namenska industrija, sajber, IKT usluge, tretman otpadnih voda i turizam, takođe su visoko kotirani za partnerstvo.\nPredstavništvo se nalazi u kompleksu Margalit start-ap siti (JVP) u Jerusalemu.\nSvečano otvaranje Predstavništva, koje je najavljeno pre godinu dana na potpisivanju Vašingtonskog sporazuma, planirano je za novembar u prisustvu predsednika PKS Marka Čadeža.


Putin: Nečuveni pokušaji mešanja u pitanja zemalja ZND – ozbiljan izazov - Sputnjik Srbija\nPutin: Nečuveni pokušaji mešanja u pitanja zemalja ZND – ozbiljan izazov\n12:08 18.12.2020 (osveženo 12:20 18.12.2020) Preuzmite kraći link\nPredsednik Rusije Vladimir Putin je rekao da su pokušaji mešanja u pitanja zemalja Zajednice nezavisnih država (ZND) tokom 2020. godine predstavljali ozbiljan izazov.\n„Još jedan ozbiljan izazov sa kojim smo morali da se suočimo ove godine bili su nečuveni pokušaji mešanja spolja u unutrašnja pitanja pojedinih zemalja ZND“, rekao je Putin na samitu Zajednice nezavisnih država.\nPrema njegovim rečima, zaoštravanje sukoba u Nagorno-Karabahu povećalo je rizik od širenja terorizma u regionu.\n„Sukobi su, nažalost, rezultirali brojnim ljudskim žrtvama, zaoštrili su ionako tešku situaciju u Zakavkazju u celini, povećali su rizike od širenja terorističke pretnje“, rekao je ruski lider.\nOn je istakao da se sporazum o Nagorno-Karabahu u suštini dosledno sprovodi, ruski mirovnjaci čine sve da stabilizuju situaciju.\n„Već je bilo govora o tome da je Rusija preduzela odgovarajuće napore u posredovanju kako bi se u zoni Nagorno-Karabaha zaustavilo krvoproliće, kako bi se postigao potpuni prekid vatre i započeo proces destabilizacije. Pritom smo težili ka tome da sledimo ključne sporazume koje je postigla Minska grupa OEBS-a“, naglasio je ruski predsednik.\nPrema njegovim rečima, Rusija smatra važnim jačanje saradnje zemalja ZND u osiguravanju bezbednosti na postsovjetskom prostoru, uključujući zaštitu granica.\n„Uprkos gore navedenim poteškoćama i problemima, saradnja zemalja ZND ove godine je nastavila da se razvija u svim pravcima – ekonomiji, trgovini, politici, bezbednosnoj sferi i na kulturno-humanitarnom planu. O tome svedoči i solidan paket odluka i sporazuma koji je danas pripremljen na zasedanju šefova država ZND“, rekao je Putin.\nZajednička proizvodnja vakcina protiv korone\nPutin je tokom samita predložio članicama ZND da zajedno rade na proizvodnji vakcina protiv virusa korona.\n„Želim da potvrdim da smo spremni za taj zajednički rad i da smo zainteresovani za njega“, istakao je ruski predsednik.\nTakođe je dodao da je Rusija spremna da pomogne svim zemljama ZND u vakcinaciji stanovništva korišćenjem ruskih vakcina.\n„Imam u vidu vakcine 'Sputnjik Ve' i 'EpiVakkorona', a uskoro bi trebalo da se pojave i druge naše vakcine“, rekao je Putin.\nPrema njegovim rečima, zemlje ZND završavaju rad na izradi plaa zajedničkih protivepidemioloških mera.\n„Važno je što su države ZND od samog početka polazile od svrsishodnosti kolektivnih pristupa u borbi protiv epidemije, uspostavljena je koordinacija između sanitarnih službi“, rekao je ruski lider.\nPrema njegovim rečima, u toku je rad na sporazumima o saradnji koja se odnosi na sanitarnu zaštitu teritorija i reagovanju na vanredne epidemiološke situacije.\nvakcina, Nagorno Karabah, ZND, Putin


SARAJEVO Svjedoci na suđenju za bijeg iz KPZ-a "Miljacka"\nSvjedočili su neuropsihijatar Omer Ćemalović, uposlenik MUP-a KS Suljo Klino i vlasnik autootpada Anel Ćehajić\nSejfović ranije na suđenju\nU Kantonalnom sudu Sarajevo nastavljeno je suđenje Amelu Sejfoviću za bijeg iz Kaznenopopravnog zavoda “Miljacka” i njegovim pomagačima.\nĆemalović je kazao kako Ibrahimi nije duševno zaostala osoba, ne pati od duševnog oboljenja nego samo ima posttraumatski stresni poremećaj (PTSP), praćen napetošću i depresijom, uz povremeno suicidalno razmišljanje. Vještak je još kazao kako je Ibrahimiju ovaj slučaj teško pao te je dodao da mu je optuženi tokom intervjua rekao kako je vrlo naivno ušao u sve to.\nKlino je kazao kako je u KPZ-u pronađeno više mobitela i SIM kartica koje je koristio Sejfović. Rekao je i kako su optuženi Dževad Hazić i Amir Ibrahimi tražili za najam stan na području Kantona Sarajevo.\nOptuženi Amir Ibrahimi jučer je u sudnici izjavio da je Sejfović planirao bijeg mnogo ranije i da je bila formirana grupa, koja se raspala, zbog čega je to propalo, pa je poslije okupljena nova ekipa.\nAmel Sejfović suđenje bijeg KPZ


DJB: KRIVIČNA PRIJAVA PROTIV BRAĆE VUČIĆ ZBOG ORGANIZOVANJA NARKOTRŽIŠTA U SRBIJI - Magločistač\nPočetna U fokusu DJB: KRIVIČNA PRIJAVA PROTIV BRAĆE VUČIĆ ZBOG ORGANIZOVANJA NARKOTRŽIŠTA U SRBIJI\nDJB: KRIVIČNA PRIJAVA PROTIV BRAĆE VUČIĆ ZBOG ORGANIZOVANJA NARKOTRŽIŠTA U SRBIJI\nPostavio/la: MagločistačObjavljeno: 28.03.2017 Kategorija: U fokusuNema komentara\nŠef poslaničke grupe Dosta je bilo (DJB) Saša Radulović podneo je danas Tužilaštvu za organizovani kriminal krivičnu prijavu protiv aktuelnog premijera Srbije Aleksandra Vučića i njegovog brata Andreja Vučića, zbog, kako je naveo, kontrole narkotržišta u Srbiji.\nRadulović je u saopštenju za javnost naveo da je prijavu protiv braće Vučić podneo zbog “organizovanja grupe osuđenih kriminalaca, dilera droge i nasilnika da bi kontrolisali tržište narkotika, prinudno preuzimali luksuzne restorane i otimali vredno poljoprivredno i gradjevinsko zemljišta u Srbiji”.\nPrijavom su pored braće Vučić obuhvaćeni i ministar unutrašnjih poslova Nebojša Stefanović, direktor policije Vladimir Rebić i sekretarka Uprave kriminalističke policije Dijana Hrkalović, za koje tvrdi da su zajedno “kao organizovana kriminalna grupa” zloupotrebili službeni položaj i moć da bi sabotirali istrage i “okorele kriminalce i dilere droge štitili od zatvora”.\nDJB je optužio Andreja i Aleksandra Vučića da su uspostavili koordinaciju i kontrolu celokupnog tržišta narkoticima u Srbiji i to preko veza sa pravosnažno osuđenim trgovcem drogom Aleksandrom Stankovićem, zvanim Sale Mutavi (koji je nedavno ubijen), Veljkom Belikukom (Veljom Nevoljom), ali i veza sa sportskim klubovima, splavovima i restoranima u Beogradu.\nDJB je ooptužio Vučiće i da su uspostavili i kontrolu i koordinaciju nad prinudnim preuzimanjem vlasničkih i upravljačkih prava nad luksuznim restoranima kao što su “Franš” u Beogradu i drugim restoranima u Novom Sadu, Zlatiboru i Kopaoniku, ali i nad firmama u IT industriji.\nU saopštenju se navodi da su braća Vučić preko privrednih društava sa domaćim i stranim kapitalom, koordinirali akcije nezakonitog otimanja poljoprivrednog i građevinskog zemljišta u Srbiji, a posebno u Vojvodini.\nDJB je naveo i da operativni podaci policije ukazuju i da je oružje koje je prošle godine pronađeno u Jajincima, u blizini porodične kuće Vučića, povezano sa osobama koje su umešane u trgovinu narkoticima i koje su povezane sa državnim vrhom.\nRadulović je ocenio da je odlaganje procesuiranja Aleksandra i Andreja Vučića “pogubno po društveni i pravni poredak čitave države”.


Veliki uspeh pesme ''Zašto me tražiš'': Dragana Mirković se zahvalila fanovima za preko 15 miliona pregleda! FOTO+VIDEO - Balkan Star News\nVeliki hit Dragane Mirković ”Zašto me tražiš” sakupio je preko 15 miliona pregleda na Jutjubu, a najpopularnija balkanska zvezda se zahvalila fanovima na svom Fejsbuku.\nPesma, koju je uradio Darko De Žan, je za kratko vreme postala mega hit, a mnoge je podestila na starije kompozicije popularne pevačice. Dragana Mirković je pesmu ”Zašto me tražiš” objavila prošle godine kao najavni singl za dolazeći album ”Od milion jedan”, istog dana kada i kompoziciju ”Lepi moj”, koju su uradili Milan Miletić i Aleksandar Kobac i koja je i zvanično proglašena za hit leta 2016. godine.\nDragana ne krije oduševljenje što se pesma i posle više od godinu dana sluša podjednako kao kada je izašla i što je zabeležila 15 miliona pregleda na sajtu Jutjub, pa se i na svojoj zvaničnoj stranici na Fejsbuku zahvalila fanovima.\nHvala od 💖!#zastometrazis #15 #milion #on #youtube #proud #draganamirkovic 😊\nPublié par Dragana Mirkovic sur vendredi 22 décembre 2017\nTagged Dragana Mirkovic, Zasto me trazis


Turkish Airlines EuroLeague, Top 10 Dunks, February\nČelnici Evrolige su za mesec na isteku izabrali najatraktivnija zakucavanja, a među 10 najlepših mesto je našao i Nemanja Dangubić.\nKrilni košarkaš Crvene zvezde na neverovatan način je zakucao na meču protiv Armanija, kada se Zvezda i radovala, pa je taj njegov potez zauzeo šestu poziciju.\nBez premca u februaru je bio košarkaš moskovskog CSKA Kori Higins.\nEVROLIGA Fenerbahče silan protiv Barselone, drugi vezani poraz Reala\nDuelima Fenerbahče-Barselona i Olimpijakos-Real, kompletirano je 11. kolo Evrolige. Tim Željka Obradovića deklasirao je Barsu sa 68:83 (28:22, 10:17, 25:13, 19:17), dok je Olimpijakos pred svojom publikom u dvorani "Mir i prijateljstvo" slavio protiv Madriđana sa 92:83 (18:8, 16:22, 22:17, 16:25, 20:11) posle produžetaka.\nEVROLIGA Zvezda bez snage za preokret, Bamberg slavio u Areni\nKošarkaši Crvene zvezde su doživeli prvi poraz na domaćem terenu ove sezone u Evroligi. U Areni je u petom kolu elitnog takmičenja slavio Bamberg sa 75:69 (18:30, 16:13, 19:16, 16:16).\nHARIZMATIČNI RIVAL Trinkijeri: Nisam baš uveren da Zvezda nema novca, ona uvek nešto napravi!\nAndrea Trinkijeri je, verovatno, jedan od najomiljenijih trenera u evropskoj košarci. Harizmatični strateg Bamberga, sa kojim Crvena zvezda ovog četvrtka od 18 sati igra meč 5. kola elitnog klupskog nadmetanja, bio je više nego raspoložen za priču i prilikom dolaska u Beogradsku arenu.\nIZ MINUTA U MINUT Crvena zvezda - Unikaha 80:76\nKošarkaši Crvene zvezde savladali su Unikahu sa 80:76 u 24. kolu Evrolige, a sva dešavanja iz hale "Aleksandar Nikolić" mogli ste da pratite uz Blicsport.\nPODRŠKA PREKO POTREBNA Alimpijević: Baskonija igra izvanredno, "delije", dođite u Arenu!\nKošarkaši Crvene zvezde nakon pobede u ABA ligi okreću se evroligaškim obavezama, a naredni protivnik je ekipa Baskonije, za koju trener crveno-belih Dušan Alimpijević kaže da će predstavljati veliki izazov, te da je zato potrebna velika podrška publike u četvrtak od 21 u beogradskoj Areni.\nGORI "PIONIR" Darko Miličić je pružio podršku Zvezdi u bratskom okršaju /FOTO/ /VIDEO/\nKošarkaši Crvene zvezde u 20. kolu Evrolige igraju sa Olimpijakosom, a na tribinama je spektakularna atmosfera. Navijači čas pevaju srpskom šampionu, a čas grčkom velikanu, dok je dvorana "Aleksandar Nikolić" ispunjena do poslednjeg mesta. Bratski okršaj nije propustio ni Darko Miličić, koji je smešten u parteru, gde pruža podršku crveno-belima.\nEVROLIGA Ovo će se teško ponoviti: Magija Dončića i brutalni Veseli /VIDEO/\nU 12. kolu Evrolige, navijači su mogli da uživaju u sjajnim potezima! Teško da će igrači do kraja sezone uspeti da ponove ovako nešto.\nNa severu Kosova pet novoobolelih od korona virusa, ukupno 22 osobe\nAntić: Dovoljno rezervi naftnih derivata


10.08.2016 u 15:42\nLONDON - Osnivač Vikiliksa Džulijan Asanž podneo je žalbu na odluku okružnog suda u Stokholmu, koji je potvrdio nalog za njegovo hapšenje zbog navodnih krivičnih dela silovanja i seksualnog uznemiravanja, koja negira. Kako je saopštio Asanžov advokat Tomas Olson, žalba je podneta u utorak. Tužioci u Švedskoj žele da ispitaju Asanža o navodima dve bivše volonterke Vikiliksa. Asanžova odbrana tražila je da se nalog za hapšenje opozove, ukazujući da prema švedskom krivičnom zakonu tužilaštvo treba da istražuje okolnosti događaja u što kraćem roku, a da štete kao što su finansijske ili po reputaciju optuženog treba da budu svedene na minimum. Dve Šveđanke optužile su Asanža za seksualno uznemiravanje, ali zvanična optužnica protiv njega nije podignuta. Prema švedskim\n20.07.2016 u 09:30\nVikiliks objavio dokumenata o Turskoj, Ankara blokirala sajt\nISTANBUL - Turska Agencija za telekomunikacije blokirala je danas pristup sajtu „Vikiliks” u toj zemlji, nakon što je taj sajt objavio prvi deo od gotovo 300.000 mejlova vladajuće turske stranke AKP. U saopštenju turske Agencije se navodi da je protiv „Vikiliksa” preduzeta „administrativna mera”, preneo je Rojters. Ta britanska agencija navodi da turske vlasti obično koriste taj izraz kad blokiraju pristup nekom sajtu. „Vikiliks” je juče, uprkos hakerskom napadu koji je odložio objavu dokumenata o Turskoj, izneo u javnost prvi deo od ukupno oko 300.000 mejlova i 500.000 dokumenata vladajuće turske stranke Partije pravde i razvoja (AKP). Mejlovi datiraju od 2010. godine pa do nedelju dana pred neuspeli pokušaj vojnog puča u Turskoj. U svom saopštenju Vikiliks navodi da izvor\n19.06.2016 u 23:36\nAsanž: Vikiliks je biblioteka znanja, a varvari bi da je unište\nGlobalni događaj „Prvo su došli po Asanža”, koji slavi uzbunjivače i slobodu izražavanja, održan je večeras istovremeno u deset gradova širom sveta, među kojima je bio i Beograd. Publici u Narodnom pozorištu u Beogradu video-linkom uživo se obratio osnivač Vikiliksa Džulijan Asanž koji se već pet godina nalazi u azilu u ekvadorskoj ambasadi u Londonu, poručujući da je Vikiliks moderna biblioteka znanja, koju moderni varvari žele da unište. „Ona sadrži više od 11 miliona izveštaja i graditi tu biblioteku je ispunjenje sna. Nju stvaraju naša ljubav, ljubav naših izvora, ali i 100 godina ukupnih zatvorskih kazni širom sveta. Tu biblioteku moderni varvari žele da unište, ali ona raste iz dana u dan, kao i broj njenih zaštitnika”, rekao je Asanž. Asanž nije želeo da govori o optužbama


Turistička organizacija opštine Lajkovac, Opština Lajkovac i Zavod za zaštitu spomenika kulture Valjevo predstavili su na arheološkom nalazištu Anine u Ćelijama konzervisanu vilu rimskog veleposednika, najavili turističku prezentaciju lokaliteta i govorili o aktuelnim istraživanjima. Lokalitet su obišli predsednik Opštine Andrija Živković i predsednik SO Lajkovac Živorad Bojičić. Direktor Turističke organizacije opštine Lajkovac Milutin Ranković rekao je da je za turističku prezentaciju spremna konzervisana vila rustika rimskog veleposednika, pored koje su postavljeni stalci za info table, na kojima će se naći objašnjenja o lokalitetu i nameni objekata.\n-Smatram da su stvoreni uslovi da se deo nalazišta prezentuje javnosti. Lajkovac je raskrsnica puteva, lokalitet je u blizini Ibarske magistrale tako da očekujemo česte posete ekskurzija i vikend turizam, uz stručnu pomoć ljudi iz Zavoda za zaštitu spomenika kulture. Imali smo ovde organizovane grupe i dok su obavljana iskopavanja. Promovisaćemo nalazište kao turističku ponudu preko štampanog promo materijala, kroz medijsku i internet kampanju i predstavljanje na sajmovima. Otvara se polako i mogućnost komercijalizacije mesta, pogotovo završetkom restauracije i konzervacije rimskog kupatila, eventualno izgradnjom prostora u kojem bi bili izloženi predmeti koji su ovde otkriveni – kaže Ranković.\nIntenzivnija arheološka iskopavanja i istraživanja traju pet godina, zahvaljujući prvenstveno finansiranju Opštine Lajkovac, ali se poslednje dve godine pridružuju i resorna ministarstva. O rezultatima ovogodišnjeg rada govorio je šef projekta, arheolog Zavoda za zaštitu spomenika kulture Valjevo Radivoje Arsić:\n-Konzervacija i prezentacija stambenog dela – rimske vile urađena je ove godine zahvaljujući sredstvima Ministarstva trgovine, turizma i telekomunikacija. Nastavljeno je i istraživanje termalnog kupatila sredstvima Opštine Lajkovac i Ministarstva kulture. Stalno otkrivamo nove prostorije tako da još nismo otvorili celo kupatilo, prilično je veliko za jedno seosko imanje. Usporava nas i veliki broj sitnih nalaza, kao što je velika kolekcija rimskog novca, tako da će kupatilo biti potpuno istraženo krajem ove ili početkom sledeće godine. Očekujemo da ćemo za dve-tri godine imati funkcionalno uvezan kompleks koji će moći turistički da se obiđe, uz sve potrebne informacije i usluge.\nTermalno kupatilo ima preko 500 kvadratnih metara, potiče iz trećeg i četvrtog veka nove ere, tako da je u sklopu konzervirane vile iz tog perioda. Verovatno je služilo za potrebe stanovnika šire oblasti. Iskusni arheolog Željko Jež govorio je o zanimljivim nalazima u termalnom kupatilu:\n-Novac je pronađen u dodatnoj prostoriji, u nastavku termalnog kupatila, preko 1300 novčića. Iz perioda su od sredine trećeg do sredine četvrtog veka, zastupljene su sve monete i svi rimski vladari. Pronašli smo i kamenu skulpturu lava koja nije cela, ali je lepo očuvana, pandan onoj koju smo otkrili 2005. godine. Možda je to deo spoljne dekoracije građevine što uvećava njenu vrednost. Nastavljeno je širenje prema istoku, otkrivena je kasnije dozidana prostorija na kojoj se pojavljuju i tragovi 15. veka, što je još jedna potvrda zanavljanja života na ovom prostoru u vreme srpske despotovine.\nArheološki lokalitet Anine nalazi se u selu Ćelije, kilometar od ušća reke Ljig u Kolubaru, u neposrednoj blizini Ibarske magistrale. Otkriveni nalazi predstavljaju najbolje očuvane ostatke ruralne arhitekture rimskog perioda na teritoriji zapadne Srbije i jednu od najvećih vila rustika na tom prostoru. Na osnovu dosadašnjih arheoloških istraživanja, zaključeno je da je u pitanju izuzetno veliko poljoprivredno dobro iz četvrtog veka nove ere, kompleks koji obuhvata preko 30 hektara sa stambenim i ekonomskim delom, delom za skladištenje namirnica i grobljem (nekropolom) sa kapelom. Veliki broj nalaza, poput rimskih novčića, svedoči o intenzivnom ekonomskom životu ovog mesta u rasponu od 300. do 380 godine, kao i u vreme despotovine Đurđa Brankovića tokom 15. veka.\nVaše poslovanje može biti bolje, profitabilnije i konkurentnije uz pra ...


Garmin Fitnes uređaj GPS SWIM cena, cene Srbija, prodaja Beograd Novi Sad Niš\nGarmin Fitnes uređaj GPS SWIM cene\n- Ekran - Rezolucija ekrana: 55 x 31 Ostale karakteristike - Dodatne funkcije: Automatska sinhronizacija (automatski prenos podataka na računar), Kompatibilno s Garmin Connect, Metrika plivanja u bazenu (daljine, udaljenost, tempo, broj/brzina zamaha, kalorije), Prepoznavanje vrste zamaha (npr. slobodni stil), Vodootporna (50m) Baterija - Tip: CR2032 Fizičke karakteristike - Dimenzije: 48mm x 44mm x 13m Masa: 40g Boja: Crno-plava Pakovanje: Garmin Swim, Korisničko uputstvo, USB ANT Stick Garancija - Garancija: 2 godine... specifikacija\nEkran - Rezolucija ekrana: 55 x 31 Ostale karakteristike - Dodatne funkcije: Automatska sinhronizacija (automatski prenos podataka na računar), Kompatibilno s Garmin Connect, Metrika plivanja u bazenu (daljine, udaljenost, tempo, broj/brzina zamaha, kalorije), Prepoznavanje vrste zamaha (npr, slobodni stil), Vodootporna (50m) Baterija - Tip: CR2032 Fizičke karakteristike - Dim.: 48mm x 44mm x 13m Masa: 40g Boja: Crno-plava Pakovanje: Garmin Swim, Korisničko uputstvo, USB ANT Stick Garancija - Garancija: 2 godine\nEPonuda nije internet prodavnica već Vam omogućava da brzo i lako nađete Garmin Fitnes uređaj GPS SWIM po najjeftinijoj ceni. Naš cilj je da kupci budu što bolje informisani o ponudi Garmin Fitnes uređaj GPS SWIM na tržištu Srbije. Vrlo lako nalazite željeni proizvod za kategoriju Fitness oprema cene, ne morate da lutate od sajta do sajta za Garmin Fitness oprema, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Garmin Fitnes uređaj GPS SWIM sa PRODAVCEM. EPonuda ne može da garantuje potpunu tačnost specifikacije i slika za Garmin Fitnes uređaj GPS SWIM. Pre kupovine, podatke za Garmin Fitnes uređaj GPS SWIM proverite na sajtu PROIZVOĐAČA.


"Srbija u fokusu EU jer se posmatra kao faktor stabilnosti"\nDirektorka Centra za spoljnu politiku Aleksandra Joksimović smatra da sve češće posete visoke predstavnice EU Federike Mogerini Srbiji, ali i ostalim zemljama regiona, govore o fokusiranosti EU na proširenje i na pokušaj da Zapadni Balkan dobije jasnu evropsku perspektivu u svetlu Strategije proširenja do 2025.\n"Ukazuje na želju da najviši zvaničnici potvrde evropsku perspektivu, podstaknu reforme i donesu poruke da je region dobrodošao u EU", rekla je Joksimovićeva gostujući u Dnevniku RTS-a i dodala da je Srbija u fokusu jer se posmatra kao faktor stabilnosti u regionu.\nKomentarišući to što se stiče utisak da daleko i jako odjekne svaki korak Prištine, čak i kada su samo najave, poput te da će formirati ZSO, Joksimovićeva je rekla da je to pokušaj da ih podstaknu da ispune obećano.\nIstakla je da je ceo region na raskrsnici i da se očekuje da se određena otvorena pitanja zatvore, a za Srbiju je to pitanje normalizacije odnosa sa Prištinom.\n"ÄŒini mi se da je gotovo nemoguće napraviti novi korak ako se ne formira ZSO i Srbija smatra da je to od ključnog značaja za dalju normalizaciju. Postoje spoljašnji pritisci na Prištinu da do toga dođe. Biće poteškoća ali važno je reći da je određenim aktivnostima Beograda Priština saterana da ovaj proces otpočne, a nadam se da će realizacija doći u dogovorenom okviru od četiri meseca", rekla je Joksimovićeva.\nIstiče da je Bugarska stavila pitanje proširenja u fokus predsedavanja. "Na insistiranje Bugarske, samit će biti u Sofiji, to je prvi samit od takvog značaja od solunskog iz 2003.", rekla je direktorka Centra za spoljnu politiku.\nNa pitanje kako komentariše istraživanje prema kojem se veliki broj građana Srbije zalaže za Kosmet u okviru Srbije, ali bez lične žrtve, odnosno odvajanja od plata i penzija, Joksimovićeva je rekla da je ekonomija ključ za bolji život građana i da oni sve aktivnosti u vezi sa politikom vide kroz pokušaj i želju da jednog dana imaju bolji kućni budžet, bezbedniju budućnost za potomke.\n"Ekonomija i standardi su ti koji građane interesuju", zaključila je Joksimovićeva.


JE LI VUČIĆ PUSTIO DODIKA NIZ VODU: „Žao mi je što više ne postoji jedinstvo u Republici Srpskoj…“ – Mreza\nNa pitanje da li je zabrinut što su SAD oformile grupe za Kosovo i Republiku Srpsku, Vučić je rekao da mu nije jasno zašto se podgrijava krompir kad ništa nije isto kao devedesetih.\nPredsjednik Srbije Aleksandar Vučić izjavio je da je pred Srbijom težak period u vezi s Kosovom, kao i sa Republikom Srpskom i naglasio da mu je žao, jer više ne postoji jedinstvo u Republici Srpskoj.\n“Posebno me je pogodila činjenica da su američki predstavnici rekli da su uspeli da razbiju to jedinstvo. Odavno ili nikad mi nismo imali tu vrstu jedinstva po pitanju Kosova i Metohije u našoj zemlji, ali je razlika toliko velika da smo uspeli da sačuvamo jedinstvo u Srpskoj listi”, rekao je Vučić za B92.\n“Niti je Srbija ista iz devedesetih, niti je odnos snaga isti, niti se mi ponašamo tako da potcenjujemo. Ja odlično razumem šta je Amerika i kakva je sila. Moja obaveza je da čuvam našu zemlju”, rekao je on.\nOva Vučićeva izjava dolazi nekoliko dana nakon obraćanja Gabrijela Escobara pred američkim Kongresom, nakon što je specijalni izaslanik predsjednika SAD-a za Zapadni Balkan otvoreno kritizirao najave secesije od strane Milorada Dodika, kazavši kako SAD imaju sprenmne sankcije ako se ugrozi integritet Bosne i Hercegovine. Za razliku od ranijih Vučićevih oštrih istupa, ovoga puta predsjednik Srbije nije stao u zaštitu Milorada Dodika, pa se postavlja pitanje je li Aleksandar Vučić i definitivno prekrižio Milorada Dodika!?,


Veličković: Dani evropske baštine doprinose atraktivnosti BG\nTanjug 12. septembra 2018. 11:35\nBEOGRAD – Manifestacija „Dani evropske baštine“, čija je ovogodišnja tema „Evropska godina kulturnog nasleđa – umetnost deljenja“, prema rečima predsednika Organizacionog odbora Milinka Veličkovića doprineće obogaćivanju turističke ponude Beograda i atraktivnosti Beograda kao destinacije.\n„Ona je postala svojevrstan praznik kulture i turizma jer se tada pripremaju tematski programi, otvaraju gradska zdanja, istorijske kuće, legati, muzeji, ustanove kulture i priređuje oko dve stotine raznovrsnih programa besplatnih za posetioce“, rekao je Veličković, gradski sekretar za privredu.\nPrema njegovim rečima, u Beogradu se, kao i svih prethodnih godina, realizuju brojni programi promocije nasleđa u 17 gradskih opština.\n„Koristeći raspoložive resurse, partnerstvo i saradnju, gradske opštine, muzeji, kulturni centri, udruženja i druge ustanove pripremili su predavanja, izložbe, prezentacije, razgledanja sa vodičima, predstave, radionice, kvizove znanja, takmičenja, video-projekcije, dečje programe, projekcije filmova, koncerte, muzičke programe i drugo“, rekao je Veličković.\nTematskim programima, kako je dodao, obuhvaćeni su značajni jubileji, kao što su stogodišnjica od završetka Prvog svetskog rata, 210 godina Velike škole, 150 godina Narodnog pozorišta u Beogradu, 140 godina Vojnog muzeja, podsećanje na početak izgradnje Novog Beograda.\n„Brojnim i raznovrsnim programima obeležiće se i Svetski dan turizma, 27. septembra, a ove godine je posvećen važnosti digitalnih tehnologija u turizmu“, precizirao je Veličković.\nVeličković je skrenuo pažnju da je posebno važno upoznavanje dece i mladih sa značajem nasleđa, mogućnostima održivog korišćenja i očuvanja, zbog čega je pripremljen veliki broj radionica, dečjih programa i prezentacija, a svi organizatori su pozvani da vode računa i o dostupnosti programa za osobe sa invaliditetom.\nOsim tematskih programa, u Beogradu se tokom manifestacije tradicionalno otvaraju i gradska zdanja, istorijske kuće, legati i drugi prostori koji tokom godine nisu dostupni za publiku.\nMuzej nauke i tehnike organizuje međunarodnu konferenciju „Evropske mreže rečnih muzeja”, a Međunarodni forum „Dunav reka saradnje” konferenciju posvećenu nasleđu u regionu Dunava.\n„U Beogradu je koncentrisano nasleđe od značaja za čitav region, ali i više od 45 zaštićenih prirodnih dobara koja su i ovom prilikom obuhvaćena brojnim programima“, naglasio je Veličković.\nManifestaciju „Dani evropske baštine“ organizuju Grad Beograd – Gradska uprava, Sekretarijat za privredu, nadležan za poslove turizma, Organizacioni odbor obrazovan rešenjem gradonačelnika i oko stotinu neposrednih organizatora programa.


Bez barijera - Grad Niš\n· Miloš Jovanović · 10. marta 2015.\nGrad Niš i sve njegove institucije kontinuirano rade na pomoći i podršci osobama sa invaliditetom i sa ponosom možemo reći da je dosta toga učinjeno na otklanjanju barijera i drugim projektima koje olakšavaju kretanje licima sa invaliditetom. Ovo je rečeno tokom sastanka kod predsednika Skupštine grada prof. dr Mileta Ilića i predsednice udruženja „Dragana Rodić“ sa predstavnicima gradskih uprava za Komunalne delatnosti i za Planiranje i izgradnju.\nKako su istakli predstavnici ovih uprava, rezultati su vidljivi a ogledaju se u oko 20 km pločnika prilagođenih kretanju slabovidih osoba i broju od oko 70 parking mesta u najužem centru grada, namenjenih osobama sa invaliditetom. Uz to, gradskom odlukom, svim investitorima se nalaže obaveza da postave namenske rampe na ulazima u stambene i poslovne objekte.\nOsobe sa invaliditetom su svesne da se bolji uslovi za njihov život i rad ne mogu promeniti preko noći, rekla je Dragana Rodić i saglasila se da njeno udruženje i ostala udruženja koja okupljaju ova lica, uzmu aktivnije učešće i iniciraju specifične projekte ili identifikuju probleme.\nKada je reč o konkretnim aktivnostima, ovom prilikom je dogovoreno da udruženja i resorne uprave počnu rad na izradi Strategije Grada Niša za brigu o osobama sa invaliditetom. Ovakav dokument biće neophodan za mnoge projekte sa kojima se može konkurisati za finansijska sredstva evropskih fondova. Prema rečima predsednika Ilića, prvi takav projekt bi mogao da bude postavljanje lifta u zgradi gradske uprave, čime bi sve službe bile u potpunosti pristupačne i osobama koje se teško kreću ili su u invalidskim kolicima.\nUz to, već nakon ovog sastanka, biće pokrenuta inicijativa da se najmanje jedan šalter u Gradskom uslužnom centru, ergonomski prilagodi strankama sa invaliditetom dok će od resornih uprava biti zatraženo da nastave sa izradom planova za rešavanje pojedinačnih problema i dalje otklanjanje preostalih prepreka, rečeno je na sastanku u Kabinetu predsednika Skupštine grada.\nSledeća objava: 124. sednica Gradskog veća\nPrethodna objava: Vanredna pres konferencija\n6. maja 2021., 12:04 h


Američki avion primećen u blizini ruskih baza u Siriji - Sputnjik Srbija\n21:13 19.03.2019 (osveženo 22:13 19.03.2019) Preuzmite kraći link\nKako se navodi, reč je o avionu P-8A „Posejdon“ koji je poleteo sa baze Sigonela na Siciliji.\nAvion je primećen oko 16 časova po lokalnom vremenu u blizini sirijske provincije Latakija.\nAvion je leteo na visini od 6,6 kilometara i prosečnom brzinom od 732,2 kilometara na čas.\nRuski mediji podsećaju i da je aktivnost američkih aviona, kada je reč o izviđanju ruskih snaga, u poslednje vreme sve veća. Najviše takvih letova zabeleženo je nad Baltičkim morem, ali i u regionu Krima i Krasnodarskog kraja.\nBoing P-8A Posejdon, izviđački let, Sirija


Rosberg - nije bio baš savršen start | TRKE.rs\nRosberg – nije bio baš savršen start\nNico Rosberg se nada da će već na sledećoj trci u Šangaju povratiti staru formu i da će započeti svoju brobu za titulu, koju želi.\nRosberg koji je u ovoj sezoni zauzeo jedno drugo i jedno treće mesto, oba puta je bio iza svog klupskog kolege Lewisa Hamiltona, kog nije pobedio devet trka. On se nada da će se u najboljem svetlu pokazati na stazi na kojoj je prvi put u životu pobedio 2012. godine.\n„Poslednji trkački vikend nije bio najbolji za mene. Tokom celog vikenda sam gubio vreme i pokušavao sam da sustignem Lewisa. Sada smo naučili neke lekcije i vreme je da se pokažemo na stazi u Kini.“ – samouvereno govori vozač Mercedesovog F1 tima.\nNico je rekao da nikako ne zaboravlja klupskog kolegu i sunarodnika u crvenom bolidu, koje će biti teško pobediti.


Laguna - Bukmarker - Prikaz romana „Magbet“ - Knjige o kojima se priča\nOvo izuzetno ambiciozno delo u okviru Hogart Šekspir serije stiže od autora bestselera Jua Nesbea. Tragedija „Magbet“ je pretvorena u kriminalistički roman, čija je radnja smeštena u Škotsku sedamdesetih godina. Magbet vodi specijalne jedinice u turobnom gradu Kapitolu, rešen da rasturi kriminalne bande i očisti lokalnu administraciju od korupcije. Ovaj cilj sa njim deli Dankan, primeran šef policije u Kapitolu. Ali, jedan od kraljeva podzemlja, Hekata, želi da se otarasi Dankana i kuje plan da postavi Magbeta, autsajdera i zavisnika, na čelo policije. Hekata Magbetu šalje tri sestre (kod Šekspira su tri veštice), koje predviđaju njegovu budućnost: postaće vođa tima za borbu protiv organizovanog kriminala, a zatim i šef policije. Magbeta je na prvu od navedenih pozicija postavio Dankan, a „Lejdi“, Magbetova ljubavnica i vlasnica lokalnog kazina, raznim manipulacijama pokušava da osigura da će Magbet uraditi sve što je potrebno da eliminiše Dankana i zavlada gradom.\nTeme će naići na dobar prijem kod savremenih čitalaca jer je Nesbe vrlo inteligentno preoblikovao sjajnu Šekspirovu tragediju, a isto tako je moguće i da će Nesbeovi obožavaoci biti iznenađeni.


NIS će vratiti deo placa manastiru Vojlovica | Glas javnosti\nsreda 11. april 2012.\nPočetna > Društvo > NIS će vratiti deo placa manastiru Vojlovica\nNIS će vratiti deo placa manastiru Vojlovica\nBEOGRAD - Patrijarh srpski Irinej i generalni direktor Naftne industrije Srbije (NIS) Kiril Kravčenkopotpisali su Protokol o dugoročnoj saradnji na sprovođenju humanitarnih projekata u okviru Srpske pravoslavne crkve (SPC).\nNa osnovu Protokola koji je potpisan u Patrijaršiji u Beogradu, NIS je na sebe preuzeo obavezu da preda SPC deo teritorije Rafinerije Pančevo na kojoj se nalazi pravoslavni manastir Vojlovica iz 14 veka.\nSaradnjom sa SPC, NIS nastoji da pomogne očuvanje pravoslavnih hramova u Srbiji koji imaju veliki kulturni i istorijski značaj, a prema rečima Kravčenka, današnji Protokol, oslanja se na saradnju SPC i NIS koja postoji godinama unazad.\nPatrijarh Irinej zahvalio je raspoloženju i dobroj volji "braće Rusa" koji su, kako je naveo, uvek bili uz Srbiju, a Srbija uz njih.\n"Ovo je realna saradnja, jedan vid, oblik i forma saradnje između dve crkve i dva naroda", rekao je patrijarh i potsetio na istorijske veze Srbije i SPC sa Rusijom i Ruskom pravoslavnom crkvom. On je kazao da će, zahvaljujući pomoći NIS-a biti potpomognuto ono u čemu "nismo kadri i moćni", istakavši da je pre nekoliko dana Rusija uputila pomoć od dva miliona dolara za crkve i manastire na Kosovu i Metohiji.\nŠvajcarska radna dozvola bez vize i za državljane Srbije\nAustrija partner Poljoprivrednog sajma u Novom Sadu


Ovo je Šumadinac Petrović- prvi pilot u istoriji koji je poginuo na borbenom zadatku! -\nOvo je Šumadinac Petrović- prvi pilot u istoriji koji je poginuo na borbenom zadatku!\nPrva žrtva ratnog vazduhoplovstva, od kada se letilice koriste u borbene svrhe, je istovremeno i prvi Srbin koji je postao vojni pilot- Mihajlo Petrović, rodom iz šumadijskog sela Vlakče kod Stragara, u blizini Kragujevca.\nPetrović je završio kao pitomac Pilotsku školu „Farman“ koja se nalazila u blizini Pariza. Kada je u maju 1912. godine pilot Petrović imao prvi samostalni let, o njemu je poznati francuski list „Figaro“ na celoj strani sa fotografijom objavio tekst pod naslovom „Neustrašivi i divljenja dostojni let srpskog seržanta“.\nLičnost Mihajla Petrovića upečatljivo opisuje zapažanje slavnog francuskog pilota Brodena koji je 1912. ocenjivao prvu klasu srpskih pitomaca u Farmanovoj školi u Etampu: „Petrović će biti as, jer je miran i prezire smrt“. Narednik Mihajlo dobio je tada srpsku pilotsku licencu broj jedan, a karijeru je nastavio na Trupalskom polju u Nišu, gde je po naredbi vojvode Radomira Putnika napravljeno „sletište za aeroplane, balone i golubove pismonoše“.\nU Prvom balkanskom ratu iste godine pilot Mihailo Petrović je pošao na prvi borbeni let. Ostalo je zabeleženo da je, pre nego što je seo u svoj avion „dvokrilac“, rekao: „Ja imam ili da se proslavim, ili da slavno poginem“.\nPosle izviđanja Esad-pašinih položaja u blizini Skadra, okrenuo je avion i krenuo nazad, na aerodrom u Barbaluši. U povratku je naleteo na oluju, u kojoj je ispao iz aviona sa visine od 1.200 metara. Poginuo je s nepunih 29 godina. Bio je prvi srpski pilot, koji je na svom prvom zadatku nastradao i postao prva žrtva u svetskom vojnom vazduhoplovstvu.


U okviru promocije obratili su se: Ahmet Egrlić predsjednik Vanjskotrgovinske komore BiH, Amir Zukić, Federalni ministar razvoja, poduzetništva i obrta FBiH, Olivera Radić, Privredna komora RS, Violeta Jovanović NALED, Andrew Boegel, direktor kancelarije za ekonomski razvoj USAID-a i Marc DˈSilva, predstavnik CRS za BiH, te Vojislav Jovanović koji je prezentirao RAST projekat.\nU panel diskusiji su učestovali načelnici općina, opština i gradonačelnici gradova koji su uz podršku RAST projekta dobile BFC certifikat: Doboj, Gradačac, Jablanica, Novi Grad Sarajevo, Posušje i Zenica, te Prof. dr. Anto Domazet koji je govorio na temu: Konkurentnost, privlačenje investicija i brending.\nUčesnici panel diskusije su predstavili program sertifikacije prema BFC standardu u BiH, odgovorili na pitanja u vezi sa uslovima poslovanja, popravljanju imidža ekonomije u svojim sredinama, ali i problemima sa kojima se privrednici i nosioci vlasti svakodnevno suočavaju.\nU povodu promocije BFC SEE certifikata Općinski načelnik Salem Dedić istakao je činjenicu da je općina Jablanica bogata sa prirodnim resursima i ima vrlo malu administraciju.\n-„Uz međunarodni certifikat ISO 9001: 2015 i certifikat po BFC standardima dokazujemo našu opredijeljenost da i u narednom periodu budemo prepoznatljivi za domaće i strane investitore. Jedan od kriterija koji je bio u ovoj aplikaciji, jeste da imamo ustrojene procedure i formirane službe i baze podataka koje omogućavaju investitorima da dobiju sve ono što ih zanima. Osim toga, uveli smo i novi informacioni sistem koji omogućava da investitorima izdamo dozvole 48 sati nakon prikupljanja svih potrebnih dokumenata“.. izjavio je Općinski načelnik Salem Dedić.


ŽURNAL NA DRINI (VIDEO): Srbijanska policija pomaže migrantima da pređu na teritoriju BiH! - ZENICAgrad.INFO\nŽURNAL NA DRINI (VIDEO): Srbijanska policija pomaže migrantima da pređu na teritoriju BiH!\nPosted on 8. Septembra 2020. 8. Septembra 2020. By\nNekoliko kilometara od graničnog prelaza Karakaj, grupa od 50 migranata prešla je iz Srbije preko rijeke Drine na teritoriju BiH. Umjesto pripadnika Granične policije na teritoriji BiH dočekali su ih novinari Žurnala. Pogledajte video\nPogledajte video koji je snimila naša ekipa na granici između BiH i Srbije.\nPrevious Post: Poljska nakon preokreta pobijedila Zmajeve u Zenici\nNext Post: Septembar sličan 2011. godini: Kakvo nas vrijeme očekuje u narednom periodu


RTCG - Radio Televizija Crne Gore - Nacionalni javni servis :: Fudbal :: Fudbalerke Breznice za istoriju\nfscg.me [ Objavio: O.Z. ]\nPRVA POBJEDA NA MEĐUNARODNOJ SCENI 10. 08. 2019. 22:38 >> 22:43 2\nPRVA POBJEDA NA MEĐUNARODNOJ SCENI\nFudbalerke Breznice za istoriju\nU Petrovcu je danas ispisana nova stranica u istoriji crnogorskog ženskog fudbala - Breznica je prvi ženski klub iz naše države koji je upisao pobjedu na međunarodnoj sceni.\nVelika pobjeda ostvarena je nad favoritom, rumunskim Klužom - 3:2, u drugom kolu grupe 2 kvalifikacija za Ligu šampiona.\nRumunke su povele na stadionu pod Malim brdom, u 17. minutu pogodila je Marina Fičaj.\nBreznica je znala da odgovori - Jelena Vujadinović pogodila je mrežu protivnika u finišu prvog dijela. U nastavku je Breznica bila još bolja, pogotke za šampiona Crne Gore postigla je Ana Milovič, u 47. iz jedanaesterca i u 50. minutu.\nKonačan rezultat postavila je Joana Barecanu u 71. minutu.\nBreznica nakon dva kola ima četiri boda, a u posljednjem kolu, 13. avgusta od 17:30 časova u Nikšiću, sastaje se sa Mitrovicom, koja ima maksimalan učinak do sada. Prvoplasirana ekipa izboriće plasman u narednu fazu, kao i najbolja drugoplasirana iz deset grupa.\nPoraz Breznice, bez šansi za plasman dalje\nBreznica dobila rivale u kvalifikacijama za LŠ\nPrvi bod Breznice\nBreznica napada treće mjesto


SVETSKO PRVENSTVO U RIBOLOVU - Novosti Plus\nSVETSKO PRVENSTVO U RIBOLOVU\n28 Maja, 2018 31 Maja, 2018 novostiplus\t0 Comments\nSLOVACI „POBRALI LOVOR“\nRibolovac Holi Lukač iz Slovačke pobednik je u pojedinačnoj konkurenciji 16. Svetskog prvenstva u ribolovu u kategoriji lov predatora sa obale održanom u Istočnom Sarajevu, a reprezentacija njegove države osvojila je pehar i zlatnu medalju u ekipnom plasmanu.\nDrugoplasirani pojedinac bio je Herman Arno iz Italije, dok je treće mesto pripalo Poljaku Mazuru Sebastijanu.\nItalijani su osvojili srebrno odličje u ekipnoj konkurenciji ispred ribolovaca iz Rusije koji su se izborili za treće mesto, u konkurenciji oko 250 takmičara iz čak 19 država.\nPredsednik Sportsko-ribolovnog saveza BiH, koji je organizator takmičenja, Đorđe Klepić rekao je da je ovo vrhunsko takmičenje od izrazito afirmativnog značaja za grad Istočno Sarajevo proteklo na najboljem organizacionom i tehničkom nivou.\nGeneralni pokrovitelj svetskog takmičenja bio je član Predsjedništva BiH iz Republike Srpske Mladen Ivanić koji se svim učesnicima zahvalio na odzivu i čestitao im na izvanrednim rezultatima.\nVečernje novosti/ Nina Radić\n← „ŽITOPRODUKTU VIŠE PRESTIŽNIH NAGRADA NA NOVOSADSKOM SAJMU POLJOPRIVREDE\nSINHRO ŠKOLA BANJALUKA 2018 →\nU M:tel ponudi “televizija za ponijeti”\n22 Jula, 2019 Dragana Morača\t0\n6 Avgusta, 2020 6 Avgusta, 2020 Dragana Morača\t0\nTrivićeva otvorila štand Srpske na sajmu u Solunu


Izvor: B92, 18.Jun.2021, 12:50\nPred današnju sednicu Skupštine Grada Novog Sada novinarima se obratio zamenik gradonačelnika Novog Sada Milan Đurić.\nĐurić istakao da će na sednici biti razmatrano više važnih tačaka koje se odnose na razvoj grada od kojih je jedna od najvažnijih usvajanje planskog dokumenta koji će omogućiti izgradnju mosta u produžetku Bulevara Evrope sa pristupnim saobraćajnicama, saopšteno je.\n„To je projekat koji ima nacionalni značaj. Položaj mosta je u skladu >> Pročitaj celu vest na sajtu B92 << sa važećim Prostornim planom Grada Novog Sada, kao i sa svih sedam prethodno usvojenih generalnih planova Grada Novog Sada, a ideja o tom mostu i trasi saobraćajnog pravca koji sada nazivamo Bulevar Evrope datira još iz 1951. godine“, izjavio je Milan Đurić i dodao: „Opravdanost njegove izgradnje najbolje pokazuju statistički podaci od prošle godine koji govore o tome da naš grad raste, ima preko 400.000 stanovnika i oko 120.000 registrovanih vozila i ovakav rast zahteva i četvrti most koji će omogućiti rasterećenje najopterećenijeg putnog pravca u gradu, od Mosta slobode do Železničke stanice, duž Bulevara oslobođenja. Sve raskrsnice na tom potezu su pod velikim saobraćajnim pritiskom“, kazao je.\n„Takođe, most će povezati državne puteve, Srem, Mačvu, Posavinu i Semberiju sa Bačkom i olakšati stanovnicima ovih regija pristup Novom Sadu i povezaće se sa Fruškogorskim koridorom“, dodao je Đurić.\nMost će se graditi u produžetku Bulevara Evrope, ići će preko Šodroša i Ribarskog ostrva, do obilaznice u Sremskoj Kamenici. Povezaće uličnu mrežu Novog Sada sa sremskom stranom, kao i međunarodni put E-75 sa budućim Fruškogorskim koridorom. Na ovom projektu se ubrzano i aktivno radi i sa kineskim partnerima, Ministarstvo građevinarstva, saobraćaja i infrastrukture je već potpisalo Memorandum na osnovu kojeg je započeta izrada tehničke dokumentacije, saopšteno je iz Gradske uprave Novog Sada. Generalni projekat je završen i na njega je republička Reviziona komisija dala pozitivno mišljenje. Ukupna dužina mosta sa navoznim rampama iznosi 2,4 kilometra a poprečni profil mosta čine dva kolovoza sa po dve saobraćajne trake i obostrane pešačke i biciklističke staze i ovo će biti prvi most koji će imati izvanrednu biciklističku infrastrukturu.\nZamenik gradonačelnika Milan Đurić je tom prilikom govorio i o drugoj izuzetno važnoj tački današnje sednice, odnosno o usvajanju Odluke da se proda 126.085 mkvadrata zemljišta, u radnoj zoni Sever IV, „CTP Investu Beograd“ za potrebe realizacije investicije japanskog giganta „Nidek“ koja pravi elekro-motore, a na osnovu čega će Grad Novi Sad prihodovati skoro 600 miliona dinara. On je objasnio da će pogon u Srbiji biti jedan od najvećih proizvodnih centara japanske kompanije u Evropi, gde će godišnja proizvodnja biti između 200.000 i 300.000 jedinica, do 2023. godine.\n„Dolazak svetskog brenda, giganta, predstavlja istorijsku prekretnicu za Novi Sad. Japanska kompanija zaposliće nekoliko stotina radnika samo u prvoj fazi svog investicionog ciklusa. Takve investicije imaju nesagledivo velik značaj jer zahvaljujući prihodima na zarade i od poreza na imovinu gradimo nove puteve, vrtiće i škole. Očekujem da će u narednim mesecima na toj lokaciji već započeti gradnja poslovnih hala za potrebe proizvodnih pogona“, rekao je zamenik gradonačelnika.\nN1 televizija: Usvojen regulacioni plan za izgradnju četvrtog mosta preko Dunava u Novom Sadu


Predsednik SLS-a Slobodan Petrović podneo ostavku na tu funkciju - Radio Kontakt Plus\n08:49, 29.01.2020Izvor: Radio Kontakt Plus\nKako se navodi u saopštenju dostavljenom Kontakt Plus radiju, Petrović je naglasio da je u ovih 14. godina od kako je na čelu SLS-a donosio zajedno sa svojim saradnicima puno teških odluka ali da mu je ova najteža do sada.\nOn je zamolio je sve članove i simpatizere stranke da ga podrže u ovoj odluci.\nNa kraju izlaganja Petrović je naglasio da kako on, tako ni članovi SLS-a, nikada nisu svoje političke protivnike i neistomišljenike gledali kao neprijatelje i da, i u ovoj prilici, izražava i njima zahvalnost jer su mu bili motiv više za uspešan rad i delovanje SLS-a u poslednjih 14. godina.\nIsto tako, Petrović je pozvao sve članove Glavnog odbora, članove i simpatizere stranke, da podrže njegovu odluku i shvate ozbiljnost političke situacije u momentu kada je donešena ova odluka.\nGlavni odbor je nakon odluke predsednika stranke da podnese ostavku doneo odluku o političkom moratorijumu u narednom periodu zbog okolnosti i nemogućnosti da Samostalna liberalna stranka funkcioniše u punom kapacitetu, zaključuje se u saopštenju.\nTagovi: SLSSlobodan Petrović


Svetska banka predviđa da bi Srbija uz reforme mogla da dostigne privredni rast od sedam odsto i bacio sam se na posao da to i uradimo i imamo najveći rast u Evropi, izjavio je predsednik Srbije Aleksandar Vučić.\nOn je, gostujući sinoć na RTS rekao da je u ponedeljak dobio od SB zvaničan materijal u kojem je navedeno da Srbija ima godišnje rast tri do četiri odsto i da ne raste koliko bi mogla.\nVučić je najavio dalju reformu Poreske uprave\n"Zatim radimo reformu kompeltnog poreskog sistema", naglasio je Vučić i podsetio da su danas potpisana tri ugovora sa SB od koje ćemo dobiti 142 miliona dolara za unapredjenej trgovine na Zapadnom Balkanu, razvoj E uprave i reformu poreske administracije.\nPredsednik Vučić je najavio da će biti smanjen porez na zarade, pre svega, kako bi se smanjila siva ekonomija, čime će se podstaći preduzetnički duh i start ap firme.\nSVETSKA BANKA Srbija za godinu dana može da udvostruči BDP na sedam odsto, evo i kako


Rušenje objekata :: Daibau.rs\nZa rušenje starog objekta najčešće se odlučujete onda kada želite da na istom mestu sagradite novi ili samo raščistite prostor. Za rušenje objekta se svakako morate obratiti specijalizovanim izvođačima radova. Novi zakon o gradnji nalaže da dozvolu za rušenje možete dobiti na dva načina: ili kao dozvolu za uklanjanje objekta ili u sklopu dozvole za izgradnju, pri čemu se rušenje objekta smatra delom pripremnih radnji za novogradnju i mora biti planirano i uvršteno u projektnu dokumentaciju. U oba slučaja počinje se prijavom građevinskih radova, osiguranjem gradilišta (mora se osigurati neometan i zaštićen pristup postojećem objektu) te privremena saobraćajna signalizacija, po potrebi. Rušenje kuće vrši se sledećim redosledom: isključuju se i obezbeđuju svi komunalni priključci u zgradi, razmontira oprema, stolarija, ograde, potporni otvori i konstrukcije, uklanjaju se fasadne obloge, krovovi, zatim se ruše nenosivi i nosivi zidovi, pa podovi, elementi veze s nosećom konstrukcijom, i naposletku, ruši temelj. Poslednje se radi uklanjanje i propisno odlaganje građevinskog šuta ili se on može koristiti kasnije, u novogradnji, za punjenje. Da bi rušenje proteklo što bolje, spremili smo za vas savete, a cene možete pogledati u kalkulatoru. Pošaljite nam upit i naši najiskusniji stručnjaci će vam odgovoriti.\n650+ izvođača na području Rušenje objekata\n"Od cene do izvoda radova, Drago I Nemanja su prevazisli sva nasa ocekivanja. Rad je kvalitetan, brz I pedantan. Ponovo cemo sa njima saradjivati na drugim projektima. "\n"Savetovali, dali dobru ponudu, sve je dobro ispalo. Sve pohvale."\nŠTA MORAJU ZNATI IZVOĐAČI RADOVA ZA: RUŠENJE OBJEKATA\nŠta je potrebno porušiti?\nOd čega je sagrađen objekat?


utorak, 31. oktobar 2017. 14:27h\nKnjige u biblioteci "Rade Drainac" foto: arhiva\nPredstavnici biblioteke tvrde da su sada najpovoljniji uslovi za kupovinu knjiga.\nPokrenućemo postupak javne nabavke, jer imamo kompletan uvid i u ono što je novo i najaktuelnije, a što se čuvalo da bude objavljeno na sajmu. Očekujemo da nabavka knjiga bude završena u decembru, kada će u drugoj nedelji ovog meseca, biti organizovana i izložba knjiga sa novim naslovima i knjigama - rekao je direktor Narodne biblioteke „Rade Drainac“ Dragan Ognjanović.\nOn je dodao da će posebnu pažnju posvetiti čitaocima na dečijem odeljenju biblioteke, te će za njih nabaviti najaktuelnije naslove, počev od slikovnica, pa sve do avanturističkih romana.\nOgnjanović činjenicu da će dečije odeljenje ove godine dobiti najviše novih knjiga i naslova, pojašnjava da deca i omladinci do 18 godina čitaju više od ostalih, a u prilog tome se organizuje i tradicionalna akcija i besplatan upis prvaka svih škola sa teritorije prokupačke opštine.


City Magazine | „Čitanje nas spaja“: Knjiga lako nađe put do dečjeg srca - City magazine\nAUTOR: CityMagazine 14 Feb, 2019\nSa mališanima se u ovoj ustanovi družio poznati dečji pisac Uroš Petrović, koji im je postavljao zagonetke, motivišući ih da budu maštoviti. „Najjače oružje na svetu je mozak. Treba imati na umu da deca koja čitaju knjige ostvaruju više postignuća i uspeha u životu u odnosu na one koji ne čitaju. Ako postaneš vešt sa rečima, ne može ti niko ništa“, rekao je Uroš Petrović.\nAddiko banka je Domu Jovan Jovanović Zmaj donirala sto pedeset knjiga za decu i mlade, čime je broj naslova koji su poklonjeni tokom četvoromesečne akcije zaokružen na sedam stotina. „U zajedničkoj akciji sa Lagunom i uz učešće naših zaposlenih, uživali smo u druženju sa popularnim dečjim piscima i mališanima iz četiri ustanove za specijalno obrazovanje i socijalnu zaštitu širom Srbije. Svaki dečji osmeh na koji smo naišli tokom ove akcije je dragocen, a knjige koje smo poklonili školama ostaju trajna vrednost koju će naslediti i naredne generacije učenika“, rekao je Vedran Ivanković iz korporativnih komunikacija Addiko banke.\nDom „Jovan Jovanović Zmaj”\nRukovodilac Doma Jovan Jovanović Zmaj Janko Tabaković zahvalio se na poseti i poklonjenim knjigama. Ova ustanova trenutno ima sedamdeset štićenika, uzrasta od 7 do 26 godina, koji su uključeni u školski sistem. Pored redovnog školovanja, deca učestvuju u različitim kreativnim aktivnostima koje im pomažu da se integrišu u lokalnu zajednicu.\nU okviru akcije Čitanje nas spaja, karavan Lagune i Addiko banke najpre je posetio Školu za osnovno i srednje obrazovanje Milan Petrović u Novom Sadu, zajedno sa Ljubivojem Ršumovićem. Zatim je srca mališana u kragujevačkom Centru za razvoj usluga socijalne zaštite Knjeginja Ljubica razgalila Jelica Greganović, dok je Uroš Petrović u prethodnom druženju obradovao učenike Škole za osnovno i srednje obrazovanje Carica Jelena u Nišu.\nOvoj ustanovi je donirano sto pedeset knjiga za decu i mlade\n#addiko banka #deca #dom #laguna #uroš petrović


Mara kroasani sa šunkom 500g kesa cena akcija Srbija\nMara kroasani sa šunkom 500g kesa cene\nTrenutno nemamo slike za Mara kroasani sa šunkom 500g kesa\nMara štrudla sa kakao krmom i višnjama 500g kutija\nEPonuda nije internet prodavnica već Vam omogućava da brzo i lako nađete Mara kroasani sa šunkom 500g kesa po najjeftinijoj ceni. Naš cilj je da kupci budu što bolje informisani o ponudi Mara kroasani sa šunkom 500g kesa na tržištu Srbije. Vrlo lako nalazite željeni proizvod za kategoriju Smrznuto pecivo, testo i knedle cene, ne morate da lutate od sajta do sajta za Mara Smrznuto pecivo, testo i knedle, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Mara kroasani sa šunkom 500g kesa sa PRODAVCEM. EPonuda ne može da garantuje potpunu tačnost specifikacije i slika za Mara kroasani sa šunkom 500g kesa. Pre kupovine, podatke za Mara kroasani sa šunkom 500g kesa proverite na sajtu PROIZVOĐAČA.\nMara kroasani sa kakao kremom 1KG kesaMara rolnice sa višnjama 1KG kesaMara rolnice sa pizza nadevom 1KG kesaMara testo za lazanje 500gMara knedle sa kajsijama 500g kesaMara štapići sa sirom 500g kesaMara rolnice sa višnjama 500g kesaMara žu-žu 500g kesaMara štrudla sa višnjama 500g kutijaMara štrudla sa šumskim voćem i vaila kremom 500g kutijaMara štrudla sa malinama i slatkim sirom 500g kutijaMara strudla sa makom 500g kutijaMara štrudla sa kakao krmom i višnjama 500g kutijaMara štrudla sa jabukama 500g kutijaMara rolnice sa pizza nadevom 500g kesaMara pogačice sa semenkama posno 500g kesaMara pogačice sa čvarcima 500g kesaMara pizza rolat sa kompletnim nadevom 500g kesaMara nudle sa makom 500g kesaMara nudle sa eurokremom 500g kesaMara njoke posno 500g kesaMara kroasani sa šunkom 500g kesaMara kroasani sa eurokremom 500g kesaMara koktel pizze 500g kesaMara knedle sa šljivama 500g kesa


Napravljena lizalica sa ukusom piva\nNovi proizvod kompanija "Lolifil" sigurno će obradovati sve ljubitelje piva, jer je ovaj proizvođač slatkiša iz Ostina, u Teksasu, proizveo lizalice za ukusom hmelja.\nPrema pisanju "Njujork dejli njuza", ovo nije prva ovakva neobičnja ideja "Lolifila", koji je tržištu već ponudio lizalice sa ukusom vina (kaberne, sovinjon, šardone i merlo) i lizalice sa ukusom amareta i burbona.\nNisu zaboravljeni ni najmlađi za koje je "Lolifil" kreirao specijalne lizalice sa ukusom majčinog mleka.\nSUDAR DVE PTICE Avion uništen nakon "obračuna" sa letećim grabljivcem\nAvion kompanije "Turkiš Erlajns", koji je leteo iz Istanbula za Nevšir imao je krajnje neprijatan susret sa velikom pticom, sa kojom se sudario u letu. Šteta na prednjem delu aviona je zaprepastila sve, pa i samog pilota.\nPogledajte: TV voditelj pojeo mačiju povraćku u direktnom programu\nVoditelj Skot Hani je u direktnom programu pomešao mačiju povraćku sa hranom koja mu je ispala na pod i pojeo je.


Liberali danas neće izaći sa uslovima za formiranje nove vlade\nNa potezu je DPS\nBEOGRAD - Liberalni savez Crne Gore neće danas izaći sa ponudom o uslovima formiranja nove republičke Vlade, već će premijeru Filipu Vujanoviću samo uručiti odluku o uskraćivanju podrške Vladi. Iako je iz ove partije ranije najavljivano da će tražiti mesto premijera i niz ključnih resora, liberali će od ovog poteza najverovatnije odustati "zbog okolnosti koje su se u međuvremenu izmenile".\nIzbori su realnost\nPotpredsednik Narodne stranke Predrag Popović ocenio je da od formiranja nove crnogorske vlade neće biti ništa i da su vanredni parlamentarni izbori realnost.\nU izjavi jučerašnjem podgoričkom listu "Dan", Popović je rekao da bi samo čudo moglo da se desi da Liberalni savez odustane od najavljenog političkog obračuna sa Demokratskom partijom\nKako je za "Glas" rekao Miodrag Živković, politički lider liberala, za ovakvu odluku postoji nekoliko razloga:\n- Prvo, Skupština Crne Gore još zaseda i ne zna se kada će se zasedanje okončati. Zatim, SDP je još uvek u Vladi, a potpredsednik DPS-a, Svetozar Marović, izjavio je da bi raspisivanje vanrednih izbora bila optimalna varijanta. U takvoj situaciji, izlišno je da LS izlazi sa svojim uslovima.\nŽivković smatra da je sada na potezu DPS, koji bi trebalo da na dnevni red Skuštine Crne Gore stavi pitanje poverenja Vladi.\nOn je takođe ocenio da su spekulacije o formiranju manjinske Vlade DPS-a i LS-a, koju bi podržao SDP, "najmanje realni rasplet situacije".\nTakvu je mogućnost, posredno, nagovestio potpredsednik SDP-a, Rifat Rastoder, koji je u jučerašnjim "Vijestima" rekao da bi njegova stranka podržala manjinsku vladu DPS-a i LS, ako je to način da se očuva politički blok koji se bori za državnu nezavisnost Crne Gore. Međutim, većina stranaka i političkih analitičara slaže se sa Živkovićem da su šanse da se tako nešto dogodi veoma male.


Sekcija žena Saveza samostalnih sindikata Srbije zahteva jednake zarade - Mašina\nMašina 13.05.2021. 05.03.2021.\nPovodom 8. marta, Međunarodnog dana žena, Sekcija žena Saveza samostalnih sindikata Srbije (SSSS) poziva insititucije i kompanije da osiguraju i podstiču jednakost tretmana i mogućnosti žena u svim oblastima, uključujući i učešće na tržištu rada, uslove rada, zapošljavanja i napredovanja u karijeri. Sindikalke posebno ističu da svi imaju pravo na jednaku platu za rad jednake vrednosti, što je priznato i Konvencijom o jednakim primanjima Međunarodne organizacije rada iz 1951. godine (br. 100) i članom 4 (3) Saveta Evrope (revidirano) Evropska socijalna povelja.\n„Nejednakost u platama je i dalje prisutna, dok je pandemija ogolila i jasno pokazala istorijsko i kulturno potcenjivanje posla kojim se pretežno bave žene, poput zdravstva i nege.“\nU saopštenju se kaže i da su profesionalna, sektorska i vertikalna segregacija i potcenjivanje rada kojim se pretežno bave žene strukturna pitnja i da predstavljaju neke od najsloženijih izazova za potpuno ostvarivanje principa jednake plate.\nKako bi se sprečila ovakva diskriminacija žena potrebno je zadovoljiti niz kriterijuma koji istupaju iz uvreženih pretpostavki o vrednosti „muških“ i „ženskih“ poslova, smatraju u ženskoj sekciji SSSS-a.\nJedan od tih kriterijuma je i transparentnost plata koja je od suštinskog značaja za efikasnu primenu principa jednake zarade. Poslodavci često u ugovore unose klauzule o tajnosti visine zarade ili ne daju informacije o visii zarade na konkursima. Sindikalke smatraju da takav nedostatak informacija o platama različitih kategorija radnika, raščlanjenih po polu, otežava radnicima i sindikatima da se identifikuju i preuzmu akcije protiv diskriminacije u plati i potcenjivanja rada koji pretežno obavljaju žene.\n„Mere transparentnosti plaćanja, poput prava na traženje informacija o plati, obaveze izveštavanja o platama i revizije plata, povećavaju šanse za uspeh u pojedinačnom pravnom postupku protiv diskriminacije u platama i predstavljaju osnovu za diskusiju između sindikata i poslodavaca u sprovođenju principa jednake plate i podstiču poslodavce da preduzmu mere za uklanjanje rodne diskriminacije u platama“, stoji u saopštenju.\nSekcija žena SSSS-a smatra da je neophodno doneti zakone koji će ojačati sprovođenje principa jednake plate za radnice i radnike za jednak rad ili rad jednake vrednosti. One smatraju da se dobri primeri mogu naći u Direktivi koja je predložena na nivou Evrospek unije a koja sadrži odredbe koje se odnose na koncept rada jednake vrednosti, uspostavljanje sistema vrednovanja i klasifikacije poslova bez rodnih pristrasnosti i transparentnost zarada.\nTags 8. martSekcija žena Saveza samostalnih sindikata SrbijeSSSS


TotalCar.rs » Prodaja novih automobila u Srbiji nastavlja da pada\nNi brojne „akcije“ koje prodavci vozila nude ne daju rezultate. U septembru svega 1.401 građanin pazario novo vozilo.\nPo svemu sudeći, prodavci novih automobila u Srbiji će uskoro raspisivati konkurs za kupce. Ni brojne „akcije“, popuste i do nekoliko hiljada evra, nuđenje besplatne dodatne opreme, kasko osiguranja, beskamatni krediti, otkup polovnih vozila, koje prodavci vozila nude, ne daje rezultate.\nProdaja je spala na najniže grane, pa je u septembru svega 1.401 građanin Srbije pazario novo vozilo. To je u odnosu na prošlu godinu, kada je prodato 1.600 vozila, pad od oko 12 odsto, a tek poređenje sa 2008. pokazuje prave razmere „katastrofe“ koja je zadesila dilere novih vozila. Naime, u septembru te godine je u Srbiji prodato 4.480 novih automobila!\n– U prvih devet meseci ove godine na našem tržištu prodata su svega 15.252 nova automobila, što nije dovoljno ni za „prostu reprodukciju“. Džaba što su svi smanjili, poneki se i odrekli marži nadajući se da će da bolja vremena dočekaju pružajući postprodajne usluge – kaže dr Miloš Petrović, predsednik Srpske asocijacije uvoznika novih automobila i delova.\nRazlog zašto je prodaja pala lako je uočiti, objašnjava za „Novosti“ dr Petrović, jer narod jednostavno nema para, ali nema ni „manevarskih“ mogućnosti – ne može više da uzima ni kredite.\nAsocijacija uvoznika je nekoliko puta do sada predočavala nadležnima svoje ideje za podsticanje kupovine automobila, ali čini se da su oni prvi prešli na „tržišnu privredu“ i da su prvi iskusili zakon ponude i potražnje.\nProdaja novih vozila u Srbiji će u 2014. teško dostići prošlogodišnju „cifru“ od 20.140 automobila. S druge strane, i pored pooštravanja uvoza polovnih vozila, procena je da će opet oko 100.000 korišćenih automobila iz uvoza stići na domaće drumove.\n– Naše tržište godišnje apsorbuje oko 120.000 vozila. I to vam je to. Kada raste broj novih, smanjuje se brojka uvezenih polovnjaka i obrnuto – objašnjava dr Miloš Petrović.


Organizacioni snimak stanja - Pegasus-Centar za razvoj ljudskih potencijala\nPočetna » Organizacioni snimak stanja\nOrganizaciona struktura kompanije određuje način na koji ona kao celina pristupa obavljanju posla. Centar Pegasus nosi dugogodišnje iskustvo u proučavanju različitih vrsta i karakteristika kompanija i njihove strukture, razmatrajući kako funkcionišu zaposleni međusobno po sektorima i na različitim nivoima, ispitujući njihove slabosti i identifikujući njihove snage. Ovakva vrsta analize omogućava formiranje i predlaganje plana promene, neophodne u organizacionoj strukturi, koja će poboljšati performance zaposlenih i podići organizaciju na viši nivo.\nZaposleni, menadžeri i vlasnici najčešće te delove vide iz sopstvenih perspektiva. Sistematska analiza organizacionog sistema pruža kompanijama mogućnost da kroz aktivnosti konsultantskog tima Pegasus Centra dobiju jedinstvenu sliku sopstvenog stanja. Tim Pegasus Centra kompaniju posmatra iznutra, iz neutralne pozicije i sagledava sistem u onim odnosima kojih zaposleni često nisu ni svesni, a koji imaju vrlo važan uticaj na opstanak i uspeh organizacije.\nIdentifikovanja potencijalnih teškoća\nPrepoznavanja prepreka u radu\nPrevazilaženja identifikovanih teškoća\nSnimak stanja, kao sveobuhvatan proces posmatranja kompanije, uobičajeno obuhvata analizu sledećih organizacionih segmenata:\nOrganizacionu kulturu i njenu klimu\nKao i neke druge aspekte organizacionog ponašanja prema Vašim potrebama.\nMetode koje Tim Pegasus Centra koristi prilikom analize organizacionog sistema podrazumevaju:\nNakon analize organizacionog sistema Tim Pegasus Centra predlaže strategije za rešavanje snimljenih problema i teškoća, kao i jačanje konstruktivnih elemenata u sistemu. Prema potrebama Vaše kompanije ovaj predlog može podrazumevati specifične „intervencije“ ili plan dugoročne i procesne saradnje kroz koju putem sveobuhvatnih programa Pegasus Centra možemo da Vam postanemo podrška u pozitivnoj promeni na putu ka uspehu. Sveobuhvatni programi koje kreiramo prema definisanom stanju podrazumevaju kombinaciju svih naših (u daljem tekstu navedenih) usluga prilagođenih Vašoj kompaniji prema temi, dinamici i načinu sprovođenja.\nKao konsultantska kuća tu smo da razvijamo, podržimo i ojačamo kapacitet Vaše kompanije radom sa Vašim zaposlenima/saradnicima, usmeravajući njihov potencijal u pravom smeru.


Beta 8. aprila 2017. 23:15\nStotine hiljada ljudi okupile su se danas u Istanbulu na skupu podrške predsedniku Redžepu Tajipu Erdoganu koji ih je pozvao da na referendumu 16. aprila glasaju za ustavne promene kojima će šefu države biti proširena ovlašćenja.\n„U ovom trenutku, nije dovoljno da usvojimo ustavne promene. Imamo mnogo veću odgovornost“, rekao je Erdogan na mitingu, istakavši da će 16. april biti prekretnica.\nErdogan koji tvrdi da će novi predsednički sistem učiniti Tursku efikasnijom i stabilnijom, rekao je da je sadašnji sistem proizvodio previše vlada kratkog daha, prenosi Al Džazira.\n„SAD su imale 17 predsednika u istoriji. Mi smo imali 48 vlada. U istom periodu, Francuska je imala 11 predsednika, Britanija 15 vlada. Činjenica da smo imali 48 vlada nije izraz snage naše demokratije, nego njene nestabilnosti“, rekao je Erdogan.\nNeki od njegovih pristalica na mitingu ocenili su da će promene ojačati Tursku i obezbediti je od terorističkih pretnji.\n„Da li ćete reći ‘Da’ za snažnu i stabilnu Tursku? Neka ceo svet čuje vaš odgovor“, poručio je Erdogan gradjanima, prenosi Anadolija.\nVećina okupljenih je nosila zastave Turske, a na mestu mitinga postavljena je velika bina, ogroman video-bim i ozvučenje.\nNa terenu je bio rasporedjen i veliki broj pripadnika bezbednosti koji su imali i podršku iz vazduha.


Meštani Štrpca ne odustaju od zahteva za obustavu gradnje MHE - Radio Kontakt Plus\n12:26, 27.02.2020Izvor: RTK 2\nFoto: Facebook / Brezovica Šar- planina\nMeštani Štrpca, iz srpske i albanske zajednice, već neko vreme zajednički protestuju zbog izgradnje MHE na reci Lepenac na lokaciji Obe Reke, jer strahuju da će ostati bez pijaće vode.\nNa teritoriji Kosova se gradi preko 20 mini hidroelektrana, a nova kosovska vlada je prošle nedelje odlučila da privremeno suspenduje izvođenje radova i zabrani izdavanje dozvola za izgradnju novih MHE.\nZamenik ministra za infrastrukturu i zaštitu životne sredine Avni Zogiani naveo je, u pisanoj izjavio za Radio Kosovo 2 program na srpskom jeziku, da se prethodna Vlada nije pridržavala zakona, te da su u pojedinim slučajevima dozvole za izgradnju MHE izdate dvema različitim kompanijama za istu lokaciju.\n“Tadašnje Ministarstvo životne sredine i prostornog planiranja izdalo je dve dozvole za izgradnju hidroelektrane, u jednom segmentu rečnog korita na reci Lepenac, dvema različitim kompanijama. Dozvola je izdata kompaniji „2. juli“ iz Kačanika 2018. godine, dok je godinu dana ranije, 2017.bila izdata i dozvola kompaniji „Hidroforca“ iz Dečana”, navodi Zogiani.\nZogiani dodaje da postoje sumnje da izgradnja MHE šteti životnoj okolini, iako su takve procene trebale da se urade pre početka njihove gradnje. On napominje da će novo Ministarstvo infrastrukture i zaštite životne sredine formirati stručne komisije koje će proceniti situaciju na terenu, napominjući da je dokumentacija oko izgradnji MHE konfuzna.\n“Insistiraćemo na sveobuhvatnoj proceni situacije, jer jednostavno sumnjamo u nesprovođenje zakona”, kaže Zogiani i dodaje da su se meštani žalili da su izvođači radova premašili i ovlašćenja iz građevinskih dozvola.\nInače, MHE na lokalciji Obe Reke u Štrpcu gradi komapnija Matkos group, koja je dozvolu dobila od opštine Štrpce, na čijem je čelu Bratislav Nikolić iz Srpske liste.\nMi nismo uspeli da stupimo u kontakt sa nadležnima iz te lokalne samouprave ali prema našim ranijim saznanjima, Skupština opštine Štrpce je dozvolu za igradnju MHE izdala još 2013. godine, pa je 2016. sa iste instance naloženo obustavljanje radova na neodređeno, nakon čega je kompanija Matkos group ponovo dobila dozvolu za izgradnju MHE na reci Lepenac.\nNakon odluke nadležnog Ministarstva da privremeno obustavi radove na izgradnji MHE, kompanija „Matkos Group“ je najavila je da će poslati Kosovo na londonsku arbitražu ukoliko nastavi da ometa energetska ulaganja na Kosovu. Zamenik ministra Avni Zogiani je rekao da ovakva reakcija kompanije „Matkos Group“ samo pokazuje da nešto nije redu sa izgradnjom te MHE.\nRadojica Mrđinac iz Štrpca je jako skeptičan kada je u pitanju odluka nove Vlade Kosova da privremeno suspenduje radove na izgradnji mini hidroelektrana na čitavoj teritoriji Kosova.\n”Sve cevi su i dalje tu, oni vuku te cevi, pripremaju se za nastavak”, kaže Mrđinac za Radio Kosovo 2 i dodaje da očekuju sastanak sa predstavnicima Ministarstva.\nI Dobrivoje Stevanović iz Štrpca strahuje da će se radovi na izgradnji MHE uskoro nastaviti. On u izjavi za napominje će meštani opštine Štrpce i dalje pokušavati da ospore dozvolu koju je opština izdala kompaniji Matkos Group za izgradnju mini hidroelektrana.\nOn napominje da su izgradnje MHE nelegalne jer kompanije koje ih grade nemaju u svom valsništvu parcele na kojima se radovi izvode. Dobruna ocenjuje i da su mini hidroleletrne nepotrebne jer su štetne po životnu sredinu a prozivode malu količinu električne energije.


Zahtev za ostavkom Vlade Jermenije zbog Nagorno Karabaha, Turska šalje posmatrače\nNekoliko hiljada demonstranata traži ostavku jermenskog premijera Nikola Pašinijana zbog sporazuma sa Azerbejdžanom o Nagorno Karabahu kojim je okončan šestonedeljni rat.\nPomenuti dogovor koji je objavljen u ponedeljak veče, izazvao je žestoke reakcije u jermenskoj prestonici Jerevanu, jer su građani nezadovoljni zbog prepuštanja delova Nagorno Karabaha Azerbejdžanu, čija je vojska uspela da ih osvoji.\nDemonstranti su te večeri upali i u zgradu jermenskog parlamenta nazivajući premijera izdajicom.\nDemonstranti su se okupili u sredu na centralnom Trgu slobode iako je to zabranjeno nakon uvođenja ratnog stanja kada su izbili oružani sukobi sa Azerbejdžanom.\nPrethodno je nekoliko stotina demonstranata protestovalo ispred zgrade parlamenta. Došlo je do čarki sa policijom koja je nastojala da spreči okupljanje i uhapšeno je nekoliko demonstranata, uključujući lidera opozicije Gagika Carukiana.\nPredstavnici 17 opozicionih stranaka zatražili su ostavku premijera optužujući za prevelike ustupke Azerbejdažnu. Međutim, opozicija nije uspela da obezbedi kvorum u parlamentu.\nVicepremijer Vlade Tigran Avinian tokom nastupa na državnoj televiziji nije isključio mogućnost da Vlada podnese ostavku, ali je usprotivio bilo kakvom pokušaju “puča”.\nRusija razmestila 400 vojnika\nRusija je već razmestila 400 pripadnika mirovnih snaga sa osam helikoptera i drugom opremom na liniji razdvajanja u Nagorno Karabahu kao prethodnica kontigentu od skoro dve hiljade vojnika.\nGeneral pukovnik Sergej Rudskoj, član združenog štava ruskih snaga, kazao je novinarima da su njihove mirne snage već preuzele kontrolu nad koridorom Lačin - ključni planinski prolaz koji povezuje Nagorno Karabah i Jermeniju.\nTenzije u Armeniji i zabrinutost zbog ruskih mirovnih snaga u Azerbejdžanu\nTurska šalje posmatrače\nAnkara i Moskva su potpisale u sredu sporazum o uspostavljanju zajedničkog centra za koordinaciju praćenja prekida vatre u regionu Nagorno Karabaha, izjavio je predsednik Turske Redžep Tajip Erdoan.\nOn je istakao i da će njegova zemlja učestvovati u mirovnim snagama, ali je visoki turski zvaničnik zadužen za bezbednost kazao za Rojters, pod uslovom da mu se ne pominje ime, da će poslati posmatrače, ali i ne vojnike za očuvanje mira, prenosi Rojters.\n"Turske snage neće biti na terenu," kazao je taj zvaničnik.\nErdoan je takođe istakao da će ruska vojna delegacije uskoro doći u Ankaru. Turski zvaničnici su precizirali da će delegacija iz Moskve stići ove sedice kako bi se utvrdio plan delovanja posmatračke misije kao i vremenski okvir za povlačenje jermenskih snaga.\nPortparol Kremlja Dmitrij Peskov je kazao da neće biti turskih vojnika u mirovnim snagama.\nPašinijan: Najbolje moguće rešenje u ovom trenutku\nMirovni sporazum uz posredstvo Rusije je sklopljen nakon što su azerbejdžanske snage ostvarile značajne dobitke na bojnom polju, zauzevši strateški važan grad Sušu udaljenu samo 15 kilometara od Stepanakerta, prestonice Nagorno Karabaha.\nPokušaji međunarodne zajednice da reši ovaj problem u okviru takozvane Minsk grupe koja je delovala pod pokroviteljstvom OSCE – sa Rusijom, Francuskom i SAD-om kao kopredsedavajućim – nisu dali rezultate kao ni tri primirja koja su potpisana od kada su izbili sukobi krajem septembra.\nPašinijan je izjavio u utorak da je to “bilo najbolje moguće rešenje u sadašnjoj situaciji,” te da je morao da pristane na bolne ustupke nakon konsultacija sa vojnim vrhom.\nOn je dodao da će ovaj sporazum omogućiti Jermenija da “sačuvaju” teritoriju koju su prethodno kontrolisali.\nJermeni napuštaju Nagorno Karabah nakon mirovnog sporazuma\nMeđutim, prema tekstu sporazuma na koji se poziva BBC, Jermenija se saglasila da povuče trupe iz nekoliko regija koje okružuju Nagorno Karabah u narednim sedmicama.\nPredsednik Azerbejdžana Ilham Alijev je, pak, izjavio da sporazum predstavlja "kapitulaciju" Jermenije.\nRuski predsednik Vladimir Putin je izjavio da je sporazumom predviđena i razmena ratnih zarobljenika te "deblokiranje svih ekonomskih i transportnih veza."\nUN zatražio povlačenje plaćenika\nPre objavljivanja sporazuma, rasla je zabrinutost zbog informacija da su plaćenici iz Sirije i drugih zemalja angažovani na obe strane u ovom ratu.\nRadna grupa Ujedinjenih nacija (UN) pozvala je u sredu i Azerbejdžan i Jermeniju da povuku bilo koju plaćeničku grupu iz regiona.\n“U ovom kontekstu, još više zabrinjava da su sirijski borci razmešteni u Azerbejdžanu navodno poezani sa oružanim grupama i pojedincima koji su optuženi za ratne zločine i ozbiljna kršenja ljudskih prava u Siriji. Time naizgled nastavljaju krug nekažnjivosti zbog čega postoji rizik od daljih zloupotreba međunarodnog prava,” navodi UN.\nNagorno-Karabah je deo Azerbejdžana ali Jermeni su većinsko stanovništvo – oko 150 hiljada. Ova regija ne priznaje vlast u Bakuu od početka 1990-ih a nakon rata koji je okončan 1994. godine – u kome je poginulo 30 hiljada ljudi - proglasila je nezavisnost koju niko ne priznaje, čak ni Jermenija koja je finansijski i vojno pomaže.\nPoslednji sukobi su najžešći od završetka rata 1994.\nProcenjuje se da je poginulo nekoliko hiljada ljudi.